cyanic-selkie/wikianc huggingface dataset:
അലക്സാണ്ട്രിയ വില്ലസെനർ
ജീവിതരേഖ
2005 ൽ കാലിഫോർണിയയിലെ ഡേവിസിലാണ് വില്ലസെനർ ജനിച്ചത്. 2018 ൽ കുടുംബം വടക്കൻ കാലിഫോർണിയയിൽ നിന്ന് ന്യൂയോർക്കിലേക്ക് മാറി. വില്ലസെനർ ലാറ്റിനവംശജരാണ്. ഐക്യരാഷ്ട്രസഭയുടെ ഒരു ദിവസത്തെ പ്രവർത്തനമാണ് അവരുടെ ലക്ഷ്യം.
ആക്ടിവിസം
വില്ലസെനർ ഒരു കുടുംബ സന്ദർശനത്തിനിടെ 2018 നവംബറിൽ കാലിഫോർണിയയിലെ ക്യാമ്പ് ഫയർ പുക മേഘത്തിൽ അകപ്പെട്ടപ്പോൾ കാലാവസ്ഥാ പ്രവർത്തനത്തിനായുള്ള പോരാട്ടത്തിന് തുടക്കമിട്ടു. ഒരു ആസ്ത്മ രോഗിയായ അവർ ശാരീരിക അസ്വാസ്ഥ്യത്തിലായി. ഈ സമയത്ത് തീയുടെ തീവ്രതയ്ക്ക് കാരണമായ കാലാവസ്ഥാ വ്യതിയാനത്തെക്കുറിച്ചും താപനിലയിലെ ഉയർച്ചയെക്കുറിച്ചും അവർ ഗവേഷണം നടത്തി. അവരുടെ അമ്മ ക്രിസ്റ്റിൻ ഹോഗ് കൊളംബിയ യൂണിവേഴ്സിറ്റിയിലെ എം.എ. ഇൻ ക്ലൈമറ്റ് ആൻഡ് സൊസൈറ്റി പ്രോഗ്രാമിൽ ചേർന്നു. വില്ലസെനർ ഇടയ്ക്കിടെ അമ്മയോടൊപ്പം ക്ലാസ്സിൽ പങ്കെടുക്കുമായിരുന്നു. അവിടെ കാലാവസ്ഥാ വ്യതിയാനത്തിന്റെ അടിസ്ഥാന ശാസ്ത്രത്തെക്കുറിച്ച് അവർ പഠിച്ചു. താമസിയാതെ, അവർ ന്യൂയോർക്കിലെ അമേരിക്കൻ യുവ കാലാവസ്ഥാ പ്രവർത്തകരുടെ ഒരു കൂട്ടമായ സീറോ അവറിൽ ചേർന്നു.
പോളണ്ടിലെ കറ്റോവീസിൽ നടന്ന ഐക്യരാഷ്ട്ര കാലാവസ്ഥാ വ്യതിയാന സമ്മേളനത്തിൽ (സിഒപി 24) 2018 ഡിസംബർ 4 ലെ പ്രസംഗത്തിലൂടെ വില്ലാസെർ അവരെ പ്രചോദിപ്പിച്ച ഗ്രേത്ത തൂൻബായ്യോട് സമാനമായ കാലാവസ്ഥാ നടപടി സ്വീകരിച്ചു. 2018 ഡിസംബർ 14 മുതൽ (COP24 നടന്നുകൊണ്ടിരിക്കുമ്പോൾ), ന്യൂയോർക്കിലെ ഐക്യരാഷ്ട്രസഭയുടെ ആസ്ഥാനത്തിന് മുന്നിൽ കാലാവസ്ഥാ നടപടികളുടെ അഭാവത്തിൽ പ്രതിഷേധിക്കാൻ എല്ലാ വെള്ളിയാഴ്ചയും അവർ സ്കൂൾ ഉപേക്ഷിക്കുന്നു. യുഎസ് യൂത്ത് ക്ലൈമറ്റ് സ്ട്രൈക്ക് ഗ്രൂപ്പുമായി അവർ ഇപ്പോൾ ബന്ധപ്പെടുന്നില്ല. കൂടാതെ കാലാവസ്ഥാ വ്യതിയാന വിദ്യാഭ്യാസ ഗ്രൂപ്പായ എർത്ത് അപ്പ്രിസിംഗ് സ്ഥാപിക്കുകയും ചെയ്തു.
പുറംകണ്ണികൾ
വർഗ്ഗം:2005-ൽ ജനിച്ചവർ വർഗ്ഗം:അമേരിക്കൻ പരിസ്ഥിതി പ്രവർത്തകർ
അൾത്താര (ചലച്ചിത്രം)
1964-ൽ പുറത്തിറങ്ങിയ മലയാള ചലച്ചിത്രമാണ് അൾത്താര. പി. സുബ്രഹ്മണ്യം നിർമ്മാണവും സംവിധാനവും നിർവ്വഹിച്ച ഈ ചിത്രം, എ. കുമാരസ്വാമി റിലീസ് വിതരണം ചെയ്തു. അൾത്താരയുടെ കഥയും തിരക്കഥയും സംഭാഷണവും സാഹിത്യകാരൻ പൊൻകുന്നം വർക്കിയുടേതായിരുന്നു. തിരുനയിനാർ കുറിച്ചി രചിച്ച ഈ ചിത്രത്തിലെ ഒമ്പത് ഗാനങ്ങൾക്ക് എം.ബി. ശ്രീനിവാസൻ ഈണം നൽകി. 1964 ഡിസംബർ 24-ന് ഈ ചിത്രം പ്രദർശനത്തിനെത്തി.
ഗാനങ്ങൾ
ഗാനങ്ങൾക്ക് തിരുനയിനാർകുറിച്ചി മാധവൻ നായർ രചന നിർവ്വഹിക്കുകയും എം.ബി. ശ്രീനിവാസൻ ഈണം നൽകുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:പൊൻ കുന്നം വർക്കി കഥ എഴുതിയ ചലച്ചിത്രങ്ങൾ വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ഗോകർണ്ണം മഹാബലേശ്വരക്ഷേത്രം
കർണ്ണാടകയിലെ ഉത്തരകന്നട ജില്ലയിൽ ഗോകർണ്ണത്താണീ മഹാശിവക്ഷേത്രം സ്ഥിതിചെയ്യുന്നത്. ഇവിടുത്തെ പ്രതിഷ്ഠ "പ്രാണലിംഗം" എന്നപേരിലാണ് അറിയപ്പെടുന്നത്. അതുപോലെതന്നെ ഇത് ആത്മലിംഗം ആണന്നും വിശ്വസിക്കുന്നു. ഇവിടെ മഹാബലേശ്വരൻ പടിഞ്ഞാറ് ദർശനമായി അറബിക്കടലിനഭിമുഖമായിട്ട് സ്ഥിതിചെയ്യുന്നു. ഉത്തര കാശി വാരണാസിയാണങ്കിൽ, ഗോകർണ്ണം ദക്ഷിണ കാശിയായി അറിയപ്പെടുന്നു. നൂറ്റെട്ടു ശിവാലായങ്ങളിലെ ഏറ്റവും വടക്കുള്ള ക്ഷേത്രമാണിത്.
സ്ഥലപുരാണം
ക്ഷേത്രം കർണ്ണാടകയിലെ ഉത്തരകന്നട ജില്ലയിൽ കർവാർ എന്ന നഗരത്തിനടുത്ത് അറബിക്കടലിന്റെ തീരത്താണ് സ്ഥിതി ചെയ്യുന്നത്. അതുപോലെ തന്നെ ഗംഗാവലി, ആഗനാശിനി നദികളുടെ നടുക്കാണ് ഗോകർണ്ണം സ്ഥിതിചെയ്യുന്നത്. കൊച്ചി മുതൽ മുംബൈ വരെയുള്ള ദേശീയപാത-66 ക്ഷേത്രത്തിനടുത്തു കൂടെയാണ് കടന്നു പോകുന്നത്. 56 കിലോമീറ്റർ ദൂരെയുള്ള കർവാർ ആണ് ഏറ്റവും അടുത്തുള്ള നഗരം. ഗോവ പനാജി എയർപോർട്ടിൽ നിന്നും 155 കിലോമീറ്റർ ദൂരവും ബാംഗ്ലൂർ എയർപോർട്ടിൽ നിന്ന് 450 കിലോമീറ്റർ ദൂരെയുമാണ് ഗോകർണ്ണം.
ഐതിഹ്യം
വിശ്രവസ്സിന്റെയും കൈകസിയുടെയും പുത്രന്മാരായ രാവണനും, കുംഭകർണ്ണനും, വിഭീഷണനും തങ്ങളുടെ വരബലത്തിനായി ബ്രഹ്മാവിനെ തപസ്സു ചെയ്യതത് ഇവിടെ ഗോകർണ്ണത്തുവെച്ചാണ്. ശിവഭക്തയായിരുന്ന കൈകസി വെച്ചു പൂജിച്ചിരുന്ന ശിവലിംഗം, അസൂയാലുവായ ദേവേന്ദ്രൻ കടലിൽ എറിഞ്ഞുകളഞ്ഞു. ഇതറിഞ്ഞ് വിഷമിച്ച കൈകസിക്ക് മകൻ രാവണൻ കൈലാസത്തിൽ പോയി പരമശിവനെ തപസ്സുചെയ്തു. തന്റെ ഓരോതലയും ഈരണ്ടുകൈകളും അഗ്നിയിൽ ഹോമിച്ച്, പത്താമത്തെ തലയും വാളിനാൽ അഗ്നിയിൽ ഹോമിക്കാനൊരുങ്ങിയപ്പോൾ ഭഗവാൻ ശിവൻ പ്രത്യക്ഷപ്പെട്ടു. രാവണൻ തന്റെ അമ്മയ്ക്ക് വെച്ചുപുജിക്കാൻ ഒരു ശിവലിംഗവും, തനിക്ക് ഉമാദേവിയെക്കാളും സുന്ദരിയായ ഒരു പത്നിയേയും വരം ചോദിച്ചു. ഭക്തന്റെ പൂജയിൽ പ്രീതിതനായ ഭഗവാൻ രാവണനു തന്റെ ഹൃദയത്തിൽ നിന്നും ആത്മലിംഗം സമ്മാനിക്കുകയും, ഉമയേക്കാളും സുന്ദരി ലോകത്തിൽ ഇല്ലാത്തതിനാൻ ഉമയെതന്നെയും രാവാണനു കൊടുക്കുകയും ചെയ്തു. പക്ഷേ ദേവിയേയും ആത്മലിംഗത്തേയും ഭൂമിയിൽ വെക്കരുത് എന്ന് കൂട്ടത്തിൽ ഉപദേശിക്കുകയും ചെയ്തു. രാവണൻ ആത്മലിംഗത്തെ തലയിലും, ദേവിയെ തോളിലുമായി ലങ്കയിലേക്ക് തിരിച്ചു. ദേവിക്കൊപ്പം ശിവഭൂതഗണങ്ങളും കൂടെ അനുഗമിച്ചിരുന്നു.
ഭഗവാന്റെ ആവശ്യപ്രകാരം മഹാവിഷ്ണു ഗോകർണ്ണത്തുവെച്ച് ബ്രഹ്മണരൂപത്തിൽ രാവണനെ കാണുകയും തോളിൽ ഒരു സ്ത്രീയെ കൊണ്ടുപോകുന്നത് അന്വേഷിച്ച് അറിയുകയും ചെയ്തു. രാവണൻ കഥകൾ പറഞ്ഞതുകേട്ട് ബ്രാഹ്മണൻ ചിരിക്കാൻ തുടങ്ങി, ഇതാണോ സുന്ദരി എന്ന് ചോദിച്ച്. രാവണൻ നോക്കുമ്പോൾ കരിനീലനിറത്തിൽ ഒരു ഭീകരരൂപമുള്ള സ്ത്രീയായാണ് ഉമാദേവിയെ കണ്ടത്. ദേവിയെ അവിടെ ഉപേക്ഷിച്ച് അത്മലിംഗവുമായി മുന്നോട്ട് പോകുമ്പോൾ ദേവേന്ദ്ര ഉപദേശത്താൽ ഗണപതി ബ്രഹ്മണരൂപത്തിൽ ഗോക്കളെ മേച്ചുകൊണ്ട് എതിരെ വന്നു. സന്ധ്യാവന്ദന സമയമായതിനാൽ രാവണൻ ഗണപതിയുടെ കൈയ്യിൽ ആത്മലിംഗം നൽകി കടലിൽ ദേഹശുദ്ധി വരുത്താൻ പോയി. ഗണപതി ഈ ആത്മലിംഗം അവിടെ പ്രതിഷ്ഠിക്കുകയും പെട്ടെന്ന് അവിടെനിന്നും ഗോക്കളുമായി മറയുകയും ചെയ്തു. രാവണൻ തിരിച്ചു വരുമ്പോൾ അവസ്സനത്തെ പശുവും മറയുന്നതുകണ്ട് അതിന്റെ ചെവിയിൽ പിടിച്ചു വലിക്കുകയും ഒരു ചെവി മുറിഞ്ഞുപോരികയും ചെയ്തു എന്നു ഐതിഹ്യം. ഗണപതി പ്രതിഷ്ഠിച്ച ആത്മലിംഗം ഇളക്കിയെടുക്കാൻ മഹാബലവാനായ രാവണനു സാധിച്ചില്ല. രാവണനിലും മഹാബലവാനാണിതന്ന് മനസ്സിലാക്കി ഇവിടുത്തെ ദേവന് മഹബലേശ്വരൻ എന്ന് നാമകരണം നടത്തി രാവണൻ ലങ്കയിലേക്ക് തിരിച്ചു പോയി. രാവണൻ ഗോകർണ്ണത്ത് ഉപേക്ഷിച്ച ഉമാദേവി ഭദ്രകാളിയായും, പശുവിന്റെ ചെവി ഗോകർണ്ണം ആയും, ആത്മലിംഗം മഹാബലേശ്വരനായും അറിയപ്പെട്ടു.
ക്ഷേത്ര രൂപകല്പന
ദ്രാവിഡീയ ശൈലിയിലാണ് ഇവിടെ ക്ഷേത്രം നിർമ്മിച്ചിരിക്കുന്നത്.
ചരിത്രം
വിജയനഗര രാജാവ് ക്ഷേത്രദർശനം നടത്തുകയും, സ്വർണ്ണത്തിൽ തന്റെ തുലാഭാരം നടത്തുകയും ചെയ്തു. 1665-ൽ മറാട്ടാ ചക്രവർത്തി ശിവാജി ഇവിടെ ക്ഷേത്രദർശനം നടത്തി. ഇംഗ്ലീഷ് യാത്രികനായ ഫ്രയർ ഇവിടെ സന്ദർശിക്കുകയും ഇവിടുത്തെ ശിവരാത്രിയിൽ പങ്കെടുക്കുകയും ചെയ്തു. അദ്ദേഹം ഇവിടുത്തെ ശിവരാത്രി ആഘോഷത്തെപറ്റി തന്റെ യാത്രാവിവരണത്തിൽ കുറിപ്പെഴുതുകയും ചെയ്തിരുന്നു.
ഉത്സവങ്ങൾ
250px|thumb|മഹാബലേശ്വരക്ഷേത്രത്തിലെ രഥം ശിവരാത്രി ഇവിടുത്തെ പ്രധാന ഉത്സവങ്ങളിൽ ഒന്നാണ്. കുംഭമാസത്തിൽ കറുത്തപക്ഷത്തിലെ ചതുർദ്ദശിദിവസമാണ് ശിവരാത്രി ആഘോഷിക്കുന്നത്. അന്നേദിവസം ഇവിടെ നടത്താറുള്ള രഥോത്സവം വളരെ പ്രസിദ്ധമാണ്. മഹാഗണപതിക്ഷേത്രത്തിൽ നിന്നുമാണ് രഥോത്സവം ആരംഭിക്കുന്നത്.
മഹാഗണപതി
സിദ്ധിവിനായകനായാണിവിടുത്തെ ഗണപതി പ്രതിഷ്ഠ. രാവണനിൽ നിന്നും ആത്മലിംഗത്തെ രക്ഷിച്ചു പ്രതിഷ്ത നടത്തിയത് ഗണപതിയാണത്രേ. അഞ്ചടി ഉയരത്തിൽ ഗ്രാനൈറ്റിലാണ് ഇവിടുത്തെ ഗണേശപ്രതിഷ്ഠ.
ഗോഗർഭം
ആത്മലിംഗം പ്രതിഷ്ഠിച്ച് ഗണേശനും പശുക്കളും മറഞ്ഞത് ഇവിടെയാണത്രേ.
കോടിതീർത്ഥം
250px|thumb|കോടിതീർത്ഥം ക്ഷേത്രത്തോട് ചേർന്നുള്ള ക്ഷേത്രക്കുളമാണിത്. ഇവിടെ സ്നാനം ചെയ്താൽ കോടിപുണ്യങ്ങൾ സിദ്ധിക്കും എന്നാണ് ഭക്തരുടെ വിശ്വാസം.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കർണാടകയിലെ ക്ഷേത്രങ്ങൾ
തവിട്ടുപുള്ളിക്കുത്ത്
നെൽച്ചെടിയെ ബാധിക്കുന്ന കുമിൾ മൂലമുള്ള ഒരു രോഗമാണ് തവിട്ടുപുള്ളിക്കുത്ത് (Brown leaf spot disease).ഹെൽമിന്തോസ്പോറിയം ഒറൈസ (Helminthosporium oryzae ) എന്ന കുമിൾമൂലമാണ് ഈ രോഗമുണ്ടാകുന്നത്. ദക്ഷിണേഷ്യൻ രാജ്യങ്ങളിൽ സാധാരണയായി കണ്ടുവരുന്ന ഈ രോഗം മൂലം, കുറഞ്ഞത് 5% മുതൽ 45% വരെ വിളനഷ്ടം സംഭവിക്കുന്നു.
ചരിത്രം
ഇന്ത്യയിൽ രണ്ടാം ലോകമഹായുദ്ധകാലത്ത് (1943) ബംഗാളിൽ ഉണ്ടായ ഭക്ഷ്യക്ഷാമത്തിനും അതിനെ തുടർന്നുണ്ടായ പട്ടിണിമരണങ്ങൾക്കും പ്രധാനകാരണം ആ സമയത്ത് നെല്ലിനെ ബാധിച്ച ഈ കുമിൾരോഗമാണ്.
രണ്ടാം ലോകമഹായുദ്ധ സമയത്ത് ജപ്പാനുമേൽ ഏറെ നശീകരണശേഷിയുള്ള ഈ ഫംഗസ്സിനെ ഒരു ജൈവായുധമായി അമേരിക്കൻ സേന ഉപയോഗിച്ചിട്ടുണ്ട്.
രോഗലക്ഷണം
തവിട്ടുനിറത്തിലുള്ള ചെറിയ പുള്ളിക്കുത്തുകൾ ഇലകളിലും തണ്ടിന്റെ മൂട്ടിലും പ്രത്യക്ഷപ്പെടും. രോഗബാധിതമായ നെൽച്ചെടികളിലെ മണിയ്ക്കുള്ളിലെ അരി കറുത്തിരിക്കും. വിത്ത് മുളയ്ക്കുന്ന ഘട്ടം മുതൽ നെല്ലിൽ പാലുറയ്ക്കുന്നതുവരെയുള്ള സമയങ്ങളിൽ ഈ രോഗബാധയുണ്ടാകാനുള്ള സാധ്യതയുണ്ട്. ചെറിയ ദീർഘവൃത്താകൃതിയിലുള്ള പുള്ളിക്കുത്തുകളായിട്ടാണ് രോഗലക്ഷണം കണ്ടുതുടങ്ങുക. പുള്ളിക്കൊത്തൊന്നിന് 0.5-2.0 മില്ലീമീറ്റർ വരെ വലിപ്പമുണ്ടാകുമെങ്കിലും ക്രമേണ ഇലകളെ മുഴുവൻ മൂടുന്ന തരത്തിലേയ്ക്ക് വ്യാപിക്കുന്നു. വിത്തുമുളയ്ക്കുന്ന ഘട്ടത്തിൽ വരെ രേഖബാധയുണ്ടായി മുളയെ ബാധിക്കാനുള്ള സാധ്യതകളുമുണ്ട്.
രോഗഘടകം
കുമിൾ മൂലമുള്ള ഈ രോഗം രണ്ട് ഘട്ടങ്ങളിലായിട്ടാണ് സംഭവിക്കുന്നത്. അസെക്വൽ ദശയിലും (asexual state) (imperfect/anamorph), സെക്വൽ ദശയിലും (sexual state) (teleomorph/perfect)
പുറത്തേയ്ക്കുള്ള കണ്ണി
വർഗ്ഗം:നെല്ലിന്റെ രോഗങ്ങൾ വർഗ്ഗം:ഫംഗസ് രോഗങ്ങൾ
കൊല്ലം താലൂക്ക്
കൊല്ലം ജില്ലയിലെ അഞ്ചു താലൂക്കുകളിൽ ഒന്നാണ് കൊല്ലം ആസ്ഥാനമായ കൊല്ലം താലൂക്ക്. കരുനാഗപ്പള്ളി, കുന്നത്തൂർ, കൊട്ടാരക്കര, പത്തനാപുരം എന്നിവയാണ് കൊല്ലം ജില്ലയിലെ മറ്റ് താലൂക്കുകൾ. തഹസിൽദാറാണ് താലൂക്കിന്റെ മേൽനോട്ടം നിർവ്വഹിക്കുന്നത്. കൊല്ലം താലൂക്കിൽ 30 ഗ്രാമങ്ങൾ ആണ് ഇന്ന് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.
അതിരുകൾ
താലൂക്കിന്റെ അതിരുകൾ കരുനാഗപ്പള്ളി, കുന്നത്തൂർ, കൊട്ടാരക്കര എന്നീ താലൂക്കുകളും തിരുവനന്തപുരം ജില്ലയും അറബിക്കടലുമാണ്.
അവലംബം
വർഗ്ഗം:കൊല്ലം ജില്ലയിലെ താലൂക്കുകൾ
ആർ. സുന്ദർരാജ്
മലയാളത്തിലെ രണ്ടാമത്തെ ചിത്രമായ മാർത്താണ്ഡവർമ്മയുടെ നിർമാതാവാണ് '''ആർ. സുന്ദർരാജ്'''. ഇദ്ദേഹം തിരുവിതാംകൂർ രാജ്യത്തെ നാഗർകോവിൽ സ്വദേശിയാണ്.
ജീവിതരേഖ
നാഗർകോവിലിലെ സമ്പന്ന നാടാർ ക്രിസ്ത്യൻ കുടുംബത്തിലാണ് ഇദ്ദേഹം ജനിച്ചത്. തിരുവനന്തപുരത്താണ് വിദ്യാഭ്യാസം നേടിയത്. ആദ്യ മലയാളം ചലച്ചിത്രമായ വിഗതകുമാരൻ സംവിധാനം ചെയ്ത ജെ.സി. ഡാനിയേലിന്റെ അകന്ന ബന്ധുവായിരുന്നു ഇദ്ദേഹം. ഡാനിയലിന്റെ “ദി ട്രാവൻകൂർ നാഷണൽ പിക്‌ച്ചേഴ്‌സ്’ എന്ന ഫിലിം സ്റ്റുഡിയോ സ്ഥാപിക്കുന്നതിലും വിഗതകുമാരൻ എന്ന ചിത്രത്തിന്റെ നിർമ്മാണത്തിലും സുന്ദർരാജും പങ്കാളിയായിരുന്നു. ഈ അനുഭവത്തിൽ നിന്നുമാണ് മാർത്താണ്ഡവർമ്മ എന്ന നോവൽ ചലച്ചിത്രമാക്കാനുള്ള പ്രേരണ ഇദ്ദേഹത്തിനു ലഭിച്ചത്.
ചിത്രത്തിൽ സുഭദ്ര ആയി അഭിനയിച്ചത് ദേവകീഭായി എന്ന നടിയായിരുന്നു. തമിഴ് ബ്രാഹ്മണസ്ത്രീയായ ഇവരെയാണ് സുന്ദർരാജ് വിവാഹം ചെയ്തത്. ഈ വിവാഹം വലിയ വിവാദമുണ്ടാക്കിയിരുന്നു. രണ്ടു കുടുംബങ്ങളും ഇവരെ ഉപേക്ഷിക്കുകയും ചെയ്തു.
മാർത്താണ്ഡവർമ
സി.വി. രാമൻപിള്ളയുടെ മാർത്താണ്ഡവർമ്മ എന്ന നോവലിനെ ആസ്പദമാക്കിയാണ് ഈ ചലച്ചിത്രം നിർമ്മിക്കപ്പെട്ടത്. തിരുവനന്തപുരത്തെ കാപ്പിറ്റോൾ തിയേറ്ററിലായിരുന്നു ചലച്ചിത്രത്തിന്റെ ആദ്യ പ്രദർശനം. നിർമാതാവും നോവലിന്റെ പ്രസാധകരായ കമല ബുക്ക് ഡിപ്പോയും തമ്മിലുണ്ടായ അവകാശതർക്കം കോടതിയിലെത്തുകയും ഒറ്റ പ്രദർശനത്തോടെ ചിത്രം നിരോധിച്ചുകൊണ്ട് കോടതിവിധി വരുകയും ചെയ്തു. അമ്പതുകൊല്ലത്തോളം ഈ ചിത്രം പെട്ടിയിലായി.
നാടകത്തിന്റെ സങ്കേതങ്ങൾ ഉപയോഗിച്ചാണ് ചിത്രീകരണം സാധിച്ചത്. ചിത്രത്തിന്റെ പ്രിന്റ് പൂനെയിലെ 'നാഷണൽ ഫിലിം ആർക്കൈവ്സിൽ' സൂക്ഷിച്ചിട്ടുണ്ട്.
അവലംബം
വർഗ്ഗം:മലയാളചലച്ചിത്രനിർമ്മാതാക്കൾ
ദശരൂപകം
എ.ഡി പത്താം നൂറ്റാണ്ടിൽ ധനഞ്ജയൻ എഴുതിയ സംസ്കൃത നാടകശാസ്ത്രത്തെക്കുറിച്ചുള്ള ഒരു ഗ്രന്ഥമാണ് ദശരുപകം. രചയിതാവ് ഭാരതത്തിന്റെ നാട്യശാസ്ത്രത്തോട് കടപ്പെട്ടിരിക്കുന്നു. ദശരുപകമ് നാല് അധ്യായങ്ങൾ, അലൊക എന്ന പേരില് അടങ്ങുന്നതാണ്.
സംസ്കൃത നാട്യശാസ്ത്രത്തിലേക്ക് ദശരുപകം  നൽകിയ ' പ്രധാന സംഭാവന നായികമാരുടെ വ്യത്യസ്ത തരം (നയികാഭേദം) വിശദമായി പഠിച്ചു എന്നതാണ്, ശൃംഗാരരസത്തെയും കാമവികാരത്തെയും ഇവിടെ നന്നായി പഠിക്കുന്നുണ്ട്. . വസ്തു (ഇതിവൃത്തം), നേതാ (നായകൻ / നായികമാർ), രസം (നാടകങ്ങളുടെ വികാരപരമായ വശം) എന്നീ ഘടകങ്ങളെ അടിസ്ഥാനമാക്കി പത്ത് തരം സംസ്‌കൃത നാടകങ്ങളെക്കുറിച്ച് ആഴത്തിലുള്ള ധാരണയിൽ എഴുത്തുകാരൻ സ്വയം ഒതുങ്ങി. പിൽക്കാല സംസ്കൃത നാടക പ്രവർത്തകരിൽ ദശരൂപകത്തിന്റെ സ്വാധീനം വളരെ വ്യക്തമാണ്  . രചയിതാവിന്റെ ഇളയ സഹോദരൻ ധനികയാണ് അവലോക എന്നറിയപ്പെടുന്ന ഈ കൃതിയെക്കുറിച്ചുള്ള ഏറ്റവും പ്രശസ്തമായ വ്യാഖ്യാനം എഴുതിയത്.
ദശരൂപക പ്രകാരം പത്ത് രൂപകങ്ങൾ
" നാടക സത്പ്രകരണം ഭാണ പ്രഹസനം ഡിമ: വ്യായോഗ സമവകാരോ വീത്യന്തേ ഈഹാമൃഗായിതി "
പരാമർശങ്ങൾ
വർഗ്ഗം:രംഗകല ഇന്ത്യയിൽ വർഗ്ഗം:സംസ്കൃത ഗ്രന്ഥങ്ങൾ വർഗ്ഗം:നാട്യശാസ്ത്രം വർഗ്ഗം:നാടകകൃതികൾ
ഇരട്ട വിരോധാഭാസം
ഭൗതികശാസ്ത്രത്തിൽ ആപേക്ഷികതാസിദ്ധാന്തവുമായി ബന്ധപ്പെട്ട വളരെ പ്രശസ്തമായ ഒരു ചിന്താപരീക്ഷണം ആണ് ഇരട്ട വിരോധാഭാസം എന്നത്. ഒരേ സമയത്ത്‌ ജനിച്ച രണ്ട്‌ കുട്ടികളിൽ ഒരാളെ പ്രകാശത്തോടടുത്ത വേഗത്തിൽ സഞ്ചരിക്കുന്ന ഒരു ബഹിരാകാശ പേടകത്തിൽ കയറ്റിവിടുകയും മറ്റൊരാളെ ഭൂമിയിൽ താമസിപ്പക്കുകയും ചെയ്താൽ വർഷങ്ങൾ നീണ്ടുനിൽക്കുന്ന യാത്രക്കൊടുവിൽ അയാൾ തിരിച്ചു ഭൂമിയിൽവന്നാൽ അയാൾക്ക് ഭൂമിയിലുള്ള തന്റെ ഇരട്ട സഹോദരനേക്കാൾ പ്രായം കുറവായിരിക്കും എന്നതാണ് ഇതിന്റെ ഫലം. ഇതിൽ കുഴപ്പിക്കുന്ന പ്രശ്നം എന്തെന്നാൽ ഓരോ ഇരട്ട സഹോദരനും താൻ നിശ്ചലാവസ്ഥയിലാണെന്നും മറ്റെയാൾ സഞ്ചരിക്കുന്ന അവസ്ഥയിലാണെന്നും തോന്നും. ഈ പ്രശ്നം ആപേക്ഷികതാ സിദ്ധാന്തത്തിന്റെ സ്റ്റാൻഡേർഡ് ഫ്രെയിം വർക്കിൽ വച്ച് പരിഹരിക്കാൻ കഴിയുന്നതാണ്.അതുകൊണ്ടുതന്നെ യുക്തിപരമായി ചിന്തിക്കുമ്പോൾ ഇത് ഒരു വിരോധാഭാസം ആയി സംബന്ധിച്ച് കാണാൻ കഴിയില്ല. 1911-ൽ പോൾ ലാൻഷ്വേയ്ൻ ഈ പ്രതിഭാസത്തെ സംബന്ധിച്ച് കുറെ വിശദീകരണങ്ങൾ നൽകുകയുണ്ടായി. ഇതിൽ ഏറിയ പങ്കും ഈ പരികഷണത്തിൽ പ്രത്യേകിച്ച് ഒരു വൈരുദ്ധ്യവും കാണാൻ കഴിയില്ല എന്നതിന്നെ അടിസ്ഥാനപെടുത്തിയിട്ടുള്ളതായിരുന്നു.ബഹിരാകാശ പേടകത്തിൽ സഞ്ചരിക്കേണ്ടിവരുന്നയാൾക്ക് രണ്ട്‌ വ്യത്യസ്ത ഇനീഷൃൽ ഫ്രെയിമുകളിൽ കൂടി(ഭൂമിൽ നിന്ന് പുറത്തേയ്ക്കും തിരിച്ചും) സഞ്ചരിക്കേണ്ടി വരുന്നതിനാൽ ഈ ഫ്രെയിംമാറ്റമാണ് പ്രായവ്യത്യാസത്തിന് കാരണമെന്നും അല്ലാതെ ത്വരിതപ്പെടുത്തൽകൊണ്ടുതന്നെ അല്ല എന്നും 1913-ൽ മാക്സ് വോൺ ലേവ് വാദിച്ചു. ഗ്രാവിറ്റേഷണൽ ടൈം ഡൈലേഷനിൽ നിന്നും പ്രചോദനം ഉൾക്കൊണ്ട്‌ ഐൻസ്റ്റൈനും മാക്സ് ബേണും പ്രായവ്യത്യാസം എന്നത് ത്വരിതപ്പെടുത്തലുമായി ബന്ധപ്പെട്ട തികച്ചും നഗ്നമായ ഒരു പ്രതിഭാസമാണ് എന്നാണ് പറഞ്ഞത്. രണ്ട്‌ ആറ്റോമിക് ക്ലോക്കുകളിൽ ഒന്നിനെ ഒരു വിമാനത്തിലും മറ്റേതിനെ ഒരു ഉപഗ്രഹത്തിലും വച്ച് അതിന്റെ നീക്കങ്ങൾ സൂക്ഷ്മമായ് നീരക്ഷിച്ചാണ് ഇരട്ട വിരോധാഭാസം എന്നതിന് ഒരു പരീക്ഷണത്തെളിവ് നല്കിയത്.
ചരിത്രം
1905-ൽ ആൽബർട്ട്_ഐൻസ്റ്റൈൻ അദ്ദേഹത്തിന്റെ പ്രശസ്തമായ ആപേക്ഷികതാ സിദ്ധാന്തം വിശദീകരിക്കുന്നതിനിടയിൽ ഇങ്ങനെ പ്രതിപാദിക്കുകയുണ്ടായി –രണ്ട്‌ ആറ്റോമിക് ക്ലോക്കുകളിൽ ഒരെണ്ണം ഭൂമിൽ വയ്ക്കുകയും മറ്റേത് കുറച്ചു നാളത്തെ യാത്രക്ക് ശേഷം തിരിച്ചു കൊണ്ടുവരികയുംചെയ്താൽ‍ അതിലെ സമയം മറ്റേ ആറ്റോമിക് ക്ലോക്കിനെക്കാൾ കുറവായിരിക്കും. ആദ്യം കരുതിയിരുന്നത് ഇത് ആപേക്ഷികതാ സിദ്ധാന്തത്തിന്റെ സ്വാഭാവിക പ്രത്യാഘാതങ്ങൾ ആണ് എന്നാണ്. എന്നാൽ 1911-ൽ അദ്ദേഹം അത്‌ വിപുലീകരിക്കുകയുണ്ടായി.
1911-ൽ തന്നെ ലാൻഷ്വേയ്ൻ ഇരട്ട വിരോധാഭാസത്തെ അടിസ്ഥാനപ്പെടുത്തി വളരെ രസകരമായ ഒരു ഉദാഹരണം നല്കുകയുണ്ടായി. അതായത് ഒരു മനുഷ്യൻ ഒരു ബഹിരാകാശ പേടകത്തിൽ പ്രകാശത്തിന്റെ 99.995% വേഗത്തിൽ സഞ്ചരിച്ചാൽ, ബഹിരാകാശ സഞ്ചാരി അയാളുടെ രണ്ട് വർഷത്തിന് ശേഷം തിരിച്ചുവന്നാൽ അയാളെ സംബന്ധിച്ച് രണ്ട് വർഷം മാത്രമേ കഴിഞ്ഞ് പോയിട്ടുണ്ടാവുകയുള്ളൂ. എന്നാൽ ഭൂമിൽ 200വർഷം വരെ കടന്നുപോയിട്ടുണ്ടാവും. 1911-13 കാലഘട്ടങളിൽ മാക്ക്സ് വോണ് ലേ ഇത് വിപുലീകരിക്കുകയുണ്ടായി.
വർഗ്ഗം:വിശിഷ്ട ആപേക്ഷികത വർഗ്ഗം:ഭൗതികശാസ്ത്രം വർഗ്ഗം:വിശിഷ്ട ആപേക്ഷികതാ സിദ്ധാന്തം
വൻകരത്തട്ട്
കടലിന്റെ അടിയിൽ കാണപ്പെടുന്ന ഭൂഖണ്ഡത്തിന്റെ ഭാഗമാണ് വൻകരത്തട്ട്(Continental shelf). അധികം ആഴമില്ലാത്ത സമുദ്രജലത്താൽ മൂടപ്പെട്ട പ്രദേശമാണിത്. ജൈവ വൈവിധ്യത്താൽ സമ്പന്നമായ ഈ പ്രദേശത്ത് ധാരാളം ജല ജീവികൾ അധിവസിക്കുന്നു.മിക്ക രാജ്യങ്ങളും അവരുടെ വൻകരത്തട്ടിന്റെ സമുദ്രാതിർത്തിയിൽ ഉൾപ്പെടുത്തി സംരക്ഷിക്കുന്നു. മത്സ്യ സമ്പത്ത് കൂടാതെ ധാരാളം ധാതു നിക്ഷേപങ്ങളും അടങ്ങിയ പ്രദേശമാണ് വൻകരത്തട്ടുകൾ.
ഇത്തരത്തിൽ ഒരു ദ്വീപിനു ചുറ്റും ഉള്ള തട്ടിനെ Insular Shelf എന്ന് വിളിക്കുന്നു.
അവലംബം
വർഗ്ഗം:വൻകരത്തട്ടുകൾ വർഗ്ഗം:തീരദേശ ഭൂമിശാസ്ത്രം
പ്രിൻസസ്സ് ടവർ
അറബ് ഐക്യനാടുകളിലെ ദുബായിയിൽ സ്ഥിതി ചെയ്യുന്ന ഒരു ഉയർന്ന കെട്ടിടമാണ് പ്രിൻസസ്സ് ടവർ. ഉ 2012 മുതൽ ജനങ്ങൾക്ക് താമസിക്കാനായി തുറന്ന ഈ ടവറിന് 101 നിലകളോടെ 414 മീറ്റർ(1358 അടി) ഉയരമുണ്ട്.
തമാഷ
മഹാരാഷ്ട്രയിലെ നാടൻ ഓപ്പറയാണ് തമാഷ(तमाशा). സൈനികരുടെ വിനോദത്തിനും അവരുടെ യുദ്ധവീര്യമുണർത്തുന്നതിനുമായാണ് ആദ്യകാലങ്ങളിൽ ഇത് അരങ്ങേറിയിരുന്നത്. ബ്രിട്ടീഷുകാരുടെ വരവോടെ തമാഷ വെറും അശ്ലീലപ്രകടനമായി അധഃപതിച്ചു. ഇപ്പോൾ അത് വീണ്ടും പഴയ രൂപത്തിൽ പുനരുജ്ജീവിക്കപ്പെട്ടിട്ടുണ്ട്. ശ്യാം സെനഗൽ, ഹബീബ് തൻവീർ എന്നിവരെപ്പോലുള്ള സർഗ്ഗാത്മക പ്രവർത്തകർ ഇപ്പോഴതിനെ സാമൂഹ്യപരിഷ്കരണസന്ദേശങ്ങൾ എത്തിക്കാനുള്ള ഒരു മാധ്യമമായി ഉപയോഗിച്ചു കാണുന്നു.
അവലംബം
വർഗ്ഗം : ഇന്ത്യയിലെ നൃത്തങ്ങൾ വർഗ്ഗം:പേർഷ്യൻ വാക്കുകളും ശൈലികളും വർഗ്ഗം:ഉറുദു വാക്കുകളും ശൈലികളും വർഗ്ഗം:രംഗകല
സുപ്രിയ പഥക്
സുപ്രിയ പഥക് കപൂർ (ജനനം7 ജനുവരി 1961) ഇന്ത്യൻ ചലച്ചിത്രം, ടെലിവിഷൻ, സ്റ്റേജ് എന്നീ രംഗങ്ങളിൽ അറിയപ്പെടുന്ന  അഭിനേത്രിയാണ്. ഖിച്‌ഡി എന്ന കോമഡി പരമ്പരയിലെ ഹൻസ പരേഖ് എന്ന കഥാപാത്രത്തെ അവതരിപ്പിച്ചതാണ് പ്രസിദ്ധി നേടി കൊടുത്തത്. 2013-ൽ സജ്ഞയ് ലീല ബൻസാലി സംവിധാനം ചെയ്ത ഗോലിയോൻ കി രാസലീല രാം-ലീല എന്ന ചലച്ചിത്രത്തിൽ ദൻകർ ബാ എന്ന കഥാപാത്രത്തിന്റെ രൂക്ഷമായ അവതരണം സുപ്രിയയ്ക്ക് ജനശ്രദ്ധ നേടികൊടുത്തിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ
മേരീ ആവാസ് സുനോ
പ്രജേഷ് സെൻ രചനയും സംവിധാനവും നിർവ്വഹിച്ച് ബി. രാകേഷ് നിർമ്മിച്ച 2022-ൽ പുറത്തിറങ്ങിയ മലയാളം സംഗീത നാടക ചിത്രമാണ് മേരീ ആവാസ് സുനോ. ജയസൂര്യ, മഞ്ജു വാര്യർ, ശിവദ നായർ എന്നിവരാണ് ചിത്രത്തിലെ പ്രധാന അഭിനേതാക്കൾ. ജോണി ആന്റണി, ഗൗതമി നായർ, സുധീർ കരമന എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു. 2019-ൽ പുറത്തിറങ്ങിയ ബംഗാളി ചിത്രമായ കോന്തോയുടെ റീമേക്കാണ് ഈ ചിത്രം. ഒരു റേഡിയോ ജോക്കിയുടെയും സ്പീച്ച് തെറാപ്പിസ്റ്റിന്റെയും കഥയാണ് ചിത്രം പറയുന്നത്.
എം. ജയചന്ദ്രൻ സംഗീതവും ബി കെ ഹരിനാരായണന്റെ വരികളും. ഇതാദ്യമായാണ് ജയസൂര്യയും മഞ്ജു വാര്യരും സ്‌ക്രീൻ സ്‌പേസ് പങ്കിടുന്നത്. ലോക റേഡിയോ ദിനമായ 2021 ഫെബ്രുവരി 13 ന് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി. 2022 മെയ് 13 നാണ് ചിത്രം റിലീസ് ചെയ്തത്.
കഥാസംഗ്രഹം
ശങ്കർ എന്ന റേഡിയോ ജോക്കി, ശ്വാസനാളത്തിൽ അർബുദം ബാധിച്ചതായി കണ്ടെത്തിയപ്പോൾ തകർന്നു. ചികിൽസയ്ക്കിടെ ശബ്ദം നഷ്ടപ്പെടുമെന്നറിഞ്ഞതോടെ എല്ലാ പ്രതീക്ഷയും നഷ്ടപ്പെട്ടു. പക്ഷേ, തന്റെ പുതിയ ജീവിതം സ്വീകരിച്ച് മുന്നോട്ട് പോകാൻ സ്പീച്ച് തെറാപ്പിസ്റ്റായ ഡോ.രശ്മി അദ്ദേഹത്തെ സഹായിക്കുന്നു.
വികസനം
ഇതാദ്യമായാണ് ജയസൂര്യയും മഞ്ജു വാര്യരും സ്‌ക്രീൻ സ്‌പേസ് പങ്കിടുന്നത്.
ചിത്രീകരണം
പ്രധാന ഫോട്ടോഗ്രാഫി തിരുവനന്തപുരത്ത് ആരംഭിച്ചു.
തിരുവനന്തപുരം, മുംബൈ, കാശ്മീർ എന്നിവയായിരുന്നു ചിത്രത്തിന്റെ ഷൂട്ടിംഗ് ലൊക്കേഷനുകൾ. ലോക റേഡിയോ ദിനത്തോട് അനുബന്ധിച്ച് 2021 ഫെബ്രുവരി 13 ന് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി.
തിയേറ്ററുകളിൽ
ചിത്രം 2022 മെയ് 13 ന് തിയേറ്ററുകളിൽ റിലീസ് ചെയ്തു.
ഹോം മീഡിയ
ചിത്രത്തിന്റെ ഡിജിറ്റൽ അവകാശം ഡിസ്‌നി+ ഹോട്ട്‌സ്റ്റാർ സ്വന്തമാക്കി, 2022 ജൂൺ 24 മുതൽ സ്ട്രീമിംഗ് ആരംഭിച്ചു. ചിത്രത്തിന്റെ സാറ്റലൈറ്റ് അവകാശം ഏഷ്യാനെറ്റ് സ്വന്തമാക്കി.
സ്വീകരണം
നിരൂപകരിൽ നിന്നും പ്രേക്ഷകരിൽ നിന്നും ചിത്രത്തിന് നല്ല അഭിപ്രായം ലഭിച്ചു. ടൈംസ് ഓഫ് ഇന്ത്യ 3/5 നൽകി. ന്യൂസ് മിനിറ്റ് 2.5/5 നൽകി.
ബാഹ്യ ലിങ്കുകൾ
വർഗ്ഗം:ഹോട്ട്സ്റ്റാറിൽ വന്ന സിനിമകൾ വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
തണ്ണീർപ്പന്തലുകൾ (തിരുവിതാംകൂർ)
തിരുവിതാംകൂറിൽ 19,20 നൂറ്റാണ്ടുകളിൽ പ്രവർത്തനക്ഷമമായിരുന്ന വഴിയമ്പലങ്ങൾ അഥവാ  തണ്ണീർപന്തലുകളുടെ വിവരവും ജലദാനത്തിന്റെ  സമയക്രമവും താഴെച്ചേർക്കുന്നു.
അവലംബം
വർഗ്ഗം:തിരുവിതാംകൂറിലെ തണ്ണീർപ്പന്തലുകൾ വർഗ്ഗം:തിരുവിതാംകൂർ
എ ഫ്രണ്ട്ലി കോൾ
1895-ൽ അമേരിക്കൻ ചിത്രകാരനായ വില്യം മെറിറ്റ് ചേസ് വരച്ച ചിത്രമാണ് ഫ്രണ്ട്ലി കോൾ. ചെസ്റ്റർ ഡെയ്ൽ ശേഖരത്തിന്റെ ഭാഗമായി 1943-ൽ വാഷിംഗ്ടൺ ഡി.സി.യിലെ നാഷണൽ ഗാലറി ഓഫ് ആർട്ട് ഈ ചിത്രം ഏറ്റെടുത്തു.
അവലംബം
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ആർതർ വെബ്-ജോൺസ്
ഈജിപ്തിൽ ബ്രിട്ടീഷ് സൈന്യത്തിൽ ശസ്ത്രക്രിയാ വിദഗ്ധനായി സേവനമനുഷ്ഠിച്ചിരുന്ന ഒരു പ്രമുഖ ബ്രിട്ടീഷ് ഗൈനക്കോളജിസ്റ്റായിരുന്നു ആർതർ വെബ്-ജോൺസ് എഫ്ആർസിഎസ് എൽആർസിപി (1875 - 30 ഏപ്രിൽ 1917).
ജനനവും കുടുംബവും
ഗ്ലാമോർഗനിൽ ജനിച്ച ആർതർ, ട്രാൻസ്-യൂറോപ്യൻ സ്റ്റീംഷിപ്പ് ഏജൻസിയായ എം. ജോൺസ് ആൻഡ് ബ്രദേഴ്‌സിന്റെ ഉടമയായിരുന്ന വില്യം മാത്യു ജോൺസിന്റെയും (ബി. 1838) ആഗ്നസ് ഐഡ ലോങ്ങിന്റെയും (1845 - 1899) രണ്ടാമത്തെ മകനാണ് (എസ്. 1856), by Agnes Ida Long (1845 – 1899). അദ്ദേഹത്തിന്റെ മൂത്ത സഹോദരൻ ഏണസ്റ്റ് വില്യം ജോൺസ് (ജനനം ഡിസംബർ 1870 - 1941) ഒരു ഫസ്റ്റ് ക്ലാസ് ക്രിക്കറ്റ് കളിക്കാരനായിരുന്നു. എം. ജോൺസ് ആൻഡ് ബ്രദേഴ്‌സിന്റെ (എസ്. 1856) ഉടമസ്ഥാവകാശം പാരമ്പര്യമായി സ്വീകരിച്ചു. കോറൽ കണ്ടക്ടർ ജെയിംസ് വില്യം വെബ്-ജോൺസിന്റെ ചിലിയുടെ വൈസ് കോൺസൽ ആയിരുന്ന എഡ്വിൻ പ്രൈസ് ജോൺസ്, ചേംബർ ഓഫ് കൊമേഴ്‌സ് സെക്രട്ടറി, വില്യം (ബിൽ) വിൻ ജോൺസ് 1946 മുതൽ 1951-ൽ വാഹനാപകടത്തിൽ മരിക്കുന്നത് വരെ സെൻട്രൽ ടാങ്കനിക്കയിലെ ആംഗ്ലിക്കൻ ബിഷപ്പായിരുന്നു.
ആലീസ് ബെൽവഡോർ സാംസ് ടർണർ
ആലീസ് ബെൽവഡോർ സാംസ് ടർണർ (അല്ലെങ്കിൽ സാംസ്-ടർണർ ; ആലീസ് ബിഎസ് ടർണർ എന്നും അറിയപ്പെടുന്നു; മാർച്ച് 13/18, 1859 - ജൂലൈ 10, 1915) ഒരു അമേരിക്കൻ ഫിസിഷ്യനായിരുന്നു. ഇംഗ്ലീഷ്:Alice Bellvadore Sams Turner. ഒരു അദ്ധ്യാപകയുമായിരുന്നു ആലീസ്. കിയോകുക്ക് കോളേജ് ഓഫ് ഫിസിഷ്യൻസ് ആൻഡ് സർജൻസിൽ നിന്ന് 1884-ലെ ക്ലാസിൽ അലോപ്പതി ഡോക്ടറായി ബിരുദം നേടി. ആലീസ്1884 മാർച്ച് മുതൽ അയോവയിലെ കോൾഫാക്സിൽ വൈദ്യശാസ്ത്രം പരിശീലിച്ചു. അവൾ അയോവ സ്റ്റേറ്റ് മെഡിക്കൽ സൊസൈറ്റി അംഗമായിരുന്നു; അയോവ പബ്ലിക് ഹെൽത്ത് അസോസിയേഷൻ, 1890-ൽ സ്റ്റേറ്റ് ലൈബ്രറി അസോസിയേഷനിൽ അംഗത്വമെടുത്ത ആദ്യ വനിതയാണ്; കോൾഫാക്സ് പബ്ലിക് ലൈബ്രറി അസോസിയേഷൻ, സെക്രട്ടറി നാല് വർഷം, 1893-97; ചൗതുആക്വാ ലിറ്റററി ആൻഡ് സയന്റിഫിക് സർക്കിൾ; സ്ത്രീകളുടെ ക്രിസ്ത്യൻ ടെമ്പറൻസ് യൂണിയൻ ; വുമൺസ് റിലീഫ് കോർപ്സ് ; റാത്ത്ബോൺ സഹോദരിമാർ എന്നിവയിൽ അംഗവും ആയിരുന്നു ; 1886-87-ൽ കോൾഫാക്സിലെ ആരോഗ്യ ഓഫീസറായിരുന്നു.
ജീവിതരേഖ
ആലിസ് ബെൽവഡോർ സാംസ് ജനിച്ചത് അയോവയിലെ മിംഗോ യ്ക്കടുത്താണ്  ആലീസ്, ജോണിന്റെയും ഇവാലിൻ (ഹംഫ്രീസ്) സാംസിന്റെയും മകളായിരുന്നു, എഡ്മണ്ടിന്റെയും സാറാ സാംസിന്റെയും മകനായിരുന്നു അവളുടെ പിതാവ്, അവളുടെ അമ്മ മോസസിന്റെയും റെബേക്കയുടെയും (ബോയ്ഡ്) ഹംഫ്രീസിന്റെ മകൾ ആയിരുന്നു. അവളുടെ രണ്ട് മുത്തച്ഛന്മാരും 1812 ലെ ടെന്നസി സൈനികരുമായുള്ള യുദ്ധത്തിൽ സേവനമനുഷ്ഠിച്ചു. ജോൺ സാംസ് 1813- ൽ ടെന്നസിയിലെ സള്ളിവൻ കൗണ്ടിയിൽ ജനിച്ചു, അവിടെ അദ്ദേഹം തന്റെ ബാല്യകാലം ചെലവഴിച്ചു, 1833-ൽ ഇല്ലിനോയിയിലെ ലോഗൻ കൗണ്ടിയിലേക്ക് താമസം മാറി, ആ രാജ്യം പ്രായോഗികമായി ഒരു കാടായിരുന്നു. അവിടെ നിന്ന് അദ്ദേഹം 1853- ൽ അയോവയിലെ ജാസ്പർ കൗണ്ടിയിൽ എത്തി, വീണ്ടും ഒരു അഗ്രഗാമിയായി പുതിയ സ്ഥലങ്ങളിലേക്ക് പോയി ജീവിതം ആരംഭിച്ചു. 1834-ൽ വിർജീനിയയിൽ ജനിച്ച മേരി വാൻഡേവെഡെറിനെ അദ്ദേഹം ആദ്യമായി വിവാഹം കഴിച്ചു, 1851-ൽ അവളുടെ മരണം സംഭവിച്ചു, മൂന്ന് മക്കളായ ഡേവിഡ് ഇ. മാർഗരറ്റും സാറയും. 1852-ൽ, ഇല്ലിനോയിയിലെ ലോഗൻ കൗണ്ടിയിൽ താമസിക്കുമ്പോൾ, കിഴക്കൻ ടെന്നസിയിൽ 1824 മെയ് 10-ന് ജനിച്ച ഇവാലിൻ (ഹംഫ്രീസ്) ഹിൽട്ടനെ അദ്ദേഹം വിവാഹം കഴിച്ചു. ഈ വിവാഹത്തിൽ, നാല് കുട്ടികൾ ജനിച്ചു: 1813 ജനുവരി 8 ന് ജനിച്ച ആൽഫ്രഡ്, എമിലി, ആലീസ്, ഫ്രാൻസിസ് എം. ജോൺ സാംസ്, ഒരു വിജയകരമായ കർഷകനായിരുന്നു, വാസ്തവത്തിൽ, വർഷങ്ങളോളം അദ്ദേഹം കൗണ്ടിയിലെ പ്രമുഖ കർഷകരിൽ ഒരാളായിരുന്നു. ഏകദേശം 640 acres അവിടെ. ടൗൺഷിപ്പ് ട്രസ്റ്റിയായും സ്കൂൾ ഡയറക്ടറായും സേവനമനുഷ്ഠിച്ച അദ്ദേഹം തന്റെ കമ്മ്യൂണിറ്റിയുടെ കാര്യങ്ങളിൽ സ്വാധീനം ചെലുത്തി. അദ്ദേഹം സജീവ ജനാധിപത്യവാദിയായിരുന്നു. 1891 ഏപ്രിൽ 9-ന് അദ്ദേഹത്തിന്റെ മരണം സംഭവിച്ചു, അദ്ദേഹത്തിന്റെ വിധവ 1902 ഓഗസ്റ്റ് വരെ ജീവിച്ചു.
ആലീസ് വളർന്ന് അവളുടെ ഹോം കമ്മ്യൂണിറ്റിയിൽ പൊതു സ്കൂൾ പരിശീലനം നേടി.1873 വരെ, അവിടെ അവൾ വീട്ടുജോലികളിൽ സഹായിച്ചു. അവളുടെ പ്രിപ്പറേറ്ററി വിദ്യാഭ്യാസം ലിങ്കൺ (ഇല്ലിനോയിസ്) യൂണിവേഴ്സിറ്റി, സിംപ്സൺ കോളേജ്, ഇന്ത്യനോള, അയോവ ; മിച്ചൽ സെമിനാരി, മിച്ചൽവില്ലെ, അയോവ എന്നിവിടങ്ങളിൽ നിന്നു കഴിഞ്ഞു. 1873 മുതൽ 1878 വരെ, അവർ അധ്യാപികയായും വിദ്യാർത്ഥിയായും മാറിമാറി ഏർപ്പെട്ടിരുന്നു, ജാസ്പർ, ഷെൽബി കൗണ്ടികളിലെ സ്കൂളിൽ പഠിപ്പിച്ചു.
ഔദ്യോഗിക ജീവിതം
1878 ഒക്ടോബർ 21-ന് അവർ ലൂയിസ് സിഎസ് ടർണറെ വിവാഹം കഴിച്ചു (ഡി. മെയ് 18, 1915). വിദ്യാഭ്യാസ മേഖലയിൽ ഒരു കരിയർ ഉണ്ടാക്കാൻ അദ്ദേഹം പാടുപെടുകയായിരുന്നു. വിവാഹം കഴിഞ്ഞ് ആദ്യ വർഷം അവർ അധ്യാപനത്തിൽ ഏർപ്പെട്ടിരുന്നു, അടുത്ത വർഷം അവർ വീണ്ടും വിദ്യാർത്ഥികളായി. ലൂയീസ് അവൾക്ക് എഴുത്തിനും വരയ്ക്കാനുമുള്ള പരിശീലനം നൽകി. ഇതിലൂടെ അവൾ പുസ്തകങ്ങൾക്കും ട്ര്യൂഷനും മറ്റുമുള്ള പണം കണ്ടെത്തി.
ആലീസ് അവളുടെ സ്കൂൾ ജോലിക്ക് പുറമേ, അവരുടെ സഹപാഠികളിലെ ബോർഡർമാർക്കായി ജോലിയുടെ ഒരു വലിയ ഭാഗം കൈകാര്യം ചെയ്യുകയും അങ്ങനെ ചെലവുകൾക്കായുള്ള പണം കണ്ടെത്തുകയും ചെയ്തു. 1880-ൽ, അവരുടെ അവസാന വർഷത്തെ ക്ലാസുകളിൽ, അവർ പഠിച്ചിരുന്ന സ്കൂൾ കെട്ടിടം, അയോവയിലെ മിച്ചൽവില്ലെ, ഒരു സംസ്ഥാന വ്യവസായ സ്ഥാപനത്തിന് വിൽക്കപ്പെട്ടു. അതോടെ അവർക്ക് അവരുടെ ലക്ഷ്യങ്ങൾ ഉപേക്ഷിക്കേണ്ടിവന്നു.
1880-ൽ, അവൾ ജെജെഎം ആൻജിയർ, എംഡിയുടെ കീഴിൽ മെഡിസിൻ പഠിക്കാൻ തുടങ്ങി, അയോവയിലെ കിയോക്കിലുള്ള കോളേജ് ഓഫ് ഫിസിഷ്യൻസ് ആൻഡ് സർജൻസിൽ അവർ മൂന്ന് കോഴ്‌സുകൾ പ്രഭാഷണങ്ങൾ നടത്തി. അവിടെ, അവരുടെ സ്കൂൾ ജോലിക്ക് പുറമേ, ഭർത്താവും ഭാര്യയും ഒരു വർഷത്തോളം ആശുപത്രിയുടെ കാര്യസ്ഥൻ, മേട്രൻ എന്നീ സ്ഥാനങ്ങൾ വഹിച്ചു. 1881 ഒക്ടോബറിൽ അവർക്ക് ഒരു മകൾ ജനിച്ചു. ടർണർ അവളുടെ കുട്ടിക്ക് ഒരു മാസം പ്രായമുള്ളപ്പോൾ അവളുടെ ക്ലാസ്സിൽ പ്രവേശിച്ചു, 1884 ഫെബ്രുവരിയിൽ  ഉയർന്ന റാങ്കോടെ ബിരുദം നേടി.
മെഡിക്കൽ ബിരുദം നേടിയ ഇരുവരും, 1884- ൽ അയോവയിലെ കോൾഫാക്സിലേക്ക് പോയി, അവിടെ 1898 മുതൽ 1900 വരെ, ചിക്കാഗോയിൽ ചെലവഴിച്ച രണ്ട് വർഷം ഒഴികെ, വലിയതും ലാഭകരവുമായ പരിശീലനം അവർ ആസ്വദിച്ചു. അവരുടെ പൊതുവായ പരിശീലനത്തിനുപുറമെ, അവർ അസമത്വത്തിന്റെ ചികിത്സയ്ക്കായി ഒരു ആശുപത്രിയും ടർണർ റെസ്റ്റ് ഹോമും സാനിറ്റോറിയവും സ്ഥാപിച്ചു.
ഇംപ്രഷൻ മാനേജ്മെൻറ്
തന്നെക്കുറിച്ച് ഏറ്റവും നല്ല ഇംപ്രഷൻ ഉണ്ടാകണമെന്ന് ഓരോരുത്തരും ആഗ്രഹിക്കുന്നു.
ഇർവിംഗ് ഗോഫ്‌മാൻ എന്ന സാമൂഹികശാസ്ത്രജ്ഞനാണ് ഇംപ്രഷൻ മാനേജ്മെൻറിൽ ഏറെ ശ്രദ്ധേയമായ പഠനങ്ങൾ നടത്തിയിട്ടുള്ളത്.
വർഗ്ഗം:സാമൂഹിക മനഃശാസ്ത്രം
കാണാത്ത വേഷങ്ങൾ
1967-ൽ പുറത്തിറങ്ങിയ മലയാളചലച്ചിത്രമാണ് കാണാത്തവേഷങ്ങൾ. കെ.പി. കൊട്ടാരക്കര നിർമ്മിച്ച് വിമല റിലീസ് വിതരണം ചെയ്തതാണ് ഈ ചിത്രം. 1967 ഓഗസ്റ്റ് 11-ന് കാണാത്തവേഷങ്ങൾ പ്രദർശനശാലയിലെത്തി.
അവലംബം
മലയാളസംഗീതം ഡാറ്റാബേസ്
ക്വാണ്ടം സൂപ്രമെസി
ക്വാണ്ടം കമ്പ്യൂട്ടിംഗിൽ, ക്ലാസിക്കൽ കമ്പ്യൂട്ടറുകൾക്ക് പ്രായോഗികമായി ചെയ്യാൻ കഴിയാത്ത ഒരു പ്രശ്‌നം പരിഹരിക്കാനാകുന്ന ഒരു പ്രോഗ്രാം ചെയ്യാവുന്ന ക്വാണ്ടം ഉപകരണത്തിന് (പ്രശ്നത്തിന്റെ ഉപയോഗക്ഷമത കണക്കിലെടുക്കാതെ) തെളിയിക്കാനുള്ള ലക്ഷ്യത്തെയാണ് ക്വാണ്ടം മേധാവിത്വംഎന്ന് വിളിക്കുന്നത്. താരതമ്യപ്പെടുത്തുമ്പോൾ, ക്ലാസിക്കൽ കമ്പ്യൂട്ടറുകളേക്കാൾ വേഗത്തിൽ ഒരു പ്രശ്‌നം പരിഹരിക്കാൻ ഒരു ക്വാണ്ടം ഉപകരണത്തിന് കഴിയുമെന്നതിന്റെ പ്രകടനമാണ് വീക്കർ ക്വാണ്ടം അഡ്വാവാന്റേജ്. ആശയപരമായി, ശക്തമായ ക്വാണ്ടം കമ്പ്യൂട്ടർ നിർമ്മിക്കാനുള്ള എഞ്ചിനീയറിംഗ് ചുമതലയും നിലവിലെ സാങ്കേതികവിദ്യ ഉപയോഗിച്ച് പരിഹരിക്കാവുന്ന ഒരു പ്രശ്നം കണ്ടെത്തുന്നതിനുള്ള കമ്പ്യൂട്ടേഷണൽ-സങ്കീർണ്ണത-സൈദ്ധാന്തിക ചുമതലയും ഈ ലക്ഷ്യത്തിൽ ഉൾപ്പെടുന്നു. കൂടാതെ ആ ടാസ്കിന് സാധ്യമായ ക്ലാസിക്കൽ അൽഗോരിതം ഉപയോഗിച്ചിട്ടുള്ള സൂപ്പർപോളിനോമിയൽ സ്പീഡ്അപ്പ് ഉണ്ട്. ഈ പദം ആദ്യം ജനപ്രിയമാക്കിയത് ജോൺ പ്രെസ്‌കിൽ ആയിരുന്നു, എന്നാൽ ഒരു ക്വാണ്ടം കമ്പ്യൂട്ടേഷണൽ അഡ്വാന്റേജ് എന്ന ആശയം, പ്രത്യേകിച്ചും ക്വാണ്ടം സിസ്റ്റങ്ങളെ അനുകരിക്കുന്നത്, യൂറി മാനിന്റെയും (1980), റിച്ചാർഡ് ഫെയ്ൻ‌മാന്റെയും (1981) ക്വാണ്ടം കമ്പ്യൂട്ടിംഗിന്റെ നിർദ്ദേശങ്ങൾ മുതലാണ്.
അവലംബം
വർഗ്ഗം:ക്വാണ്ടം കമ്പ്യൂട്ടിങ്
കോമൺ വാലറൂ
ഒരു തരം മാക്രോപോഡാണ് യൂറോ, ഹിൽ വാലറൂ, അല്ലെങ്കിൽ വാലറൂ എന്നെല്ലാം അറിയപ്പെടുന്ന സാധാരണ വാലറൂ (ഓസ്‌ഫ്രാന്റർ റോബസ്റ്റസ്). യൂറോ എന്ന പദം പ്രത്യേകിച്ചും ഒരു ഉപജാതിയിൽ (O. r. Erubescens -ഓ.റോ. എറുബെൻസസ്) പ്രയോഗിക്കുന്നു.
കിഴക്കൻ വാലറൂ മിക്കവാറും നിശാജീവികളൂം ഒറ്റക്കു വസിക്കുന്നവയുമാണ്, ഇത് കൂടുതൽ സാധാരണമായ മാക്രോപോഡുകളിൽ ഒന്നാണ്. ഇത് വലിയ ശബ്ദമുണ്ടാക്കുന്നു, മറ്റ് ചില ഉപജാതികൾ മിക്ക വാലറൂകളെയും പോലെ ലൈംഗികമായി വിഭിന്നമാണ്.
ഉപജാതികൾ
ഇരുണ്ട ചാരനിറത്തിലുള്ള കിഴക്കൻ വാലറൂ ( O. r. റോബസ്റ്റസ് ) - ഗ്രേറ്റ് ഡിവിഡിംഗ് റേഞ്ചിന്റെ കിഴക്കൻ ചരിവുകളും, മിക്കവാറും തവിട്ട് നിറമുള്ള യൂറോ ( O. r. Erubescens )പടിഞ്ഞാറ് ഭാഗത്തായി. കാണപ്പെടുന്നു.
പുനരുൽപാദനം
വർഷത്തിൽ ഒന്നോ രണ്ടോ ഇണചേരൽ സീസണുകളുള്ള ഒരു തരം മൃഗങ്ങളല്ല വാലറൂകൾ, മറിച്ച് വർഷത്തിൽ ഏത് സമയത്തും സ്ത്രീകൾക്ക് പ്രസവിക്കാൻ കഴിയും. ഭ്രൂണ ഡയപാസ് എന്ന പ്രക്രിയയിലൂടെ അവർക്ക് പ്രസവശേഷം എപ്പോൾ വേണമെങ്കിലും ഗർഭം ധരിക്കാൻ കഴിയും, എന്നാൽ മുമ്പത്തെ ജോയിക്ക് അമ്മയുടെ സഞ്ചി ഉപേക്ഷിക്കാൻ കഴിയുന്നത് വരെ ഭ്രൂണം വികസിക്കാൻ തുടങ്ങുന്നില്ല. വാലറൂസും ബഹുഭാര്യത്വമുള്ളവരാണ്, അതായത് പുരുഷന്മാർക്ക് ഒന്നിലധികം സ്ത്രീ പങ്കാളികളാകാം.
ഇണചേരൽ പ്രക്രിയയിൽ, ഒരു സ്ത്രീയെ ആകർഷിക്കാൻ പുരുഷന്മാർ തമ്മിൽ വഴക്ക് സംഭവിക്കുന്നു. രണ്ട് വാലറൂകളിലൊന്ന് മരിക്കുന്നതിലേക്ക് സാധാരണയായി പോരാട്ടങ്ങൾ നീളാറില്ല, മറിച്ച് ഒരാൾ കീഴടങ്ങുന്നതുവരെ രണ്ട് പുരുഷന്മാരും പോരാടും.
ഗർഭാവസ്ഥയുടെ കാലയളവ് 30 മുതൽ 38 ദിവസം വരെ നീണ്ടുനിൽക്കും, അതിനുശേഷം യുവ ജോയി അമ്മയുടെ സഞ്ചിയിലേക്ക് സഞ്ചരിക്കുകയും അത് മുലകുടിക്കുകയും വളരുകയും ചെയ്യുന്നു. ചെറുപ്പക്കാരായ ജോയികൾ ആറുമാസത്തിനകം സഞ്ചിയിൽ നിന്ന് പുറത്തുപോകാൻ തുടങ്ങുന്നു, ഒൻപത് മാസമാകുമ്പോഴേക്കും അവർ കൂടുതൽ സമയം സഞ്ചിയിൽ ചെലവഴിക്കുന്നില്ല. 18 മുതൽ 20 മാസംകൊണ്ട് പുരുഷ വാലറൂകൾ പൂർണ്ണവളർച്ച എത്തുന്നു.; 14 മുതൽ 24 മാസം കൊണ്ടാണ് പെണ്ണ് വളർച്ച എത്തുന്നത്.
പദവി
കിഴക്കൻ വാലറൂ എന്ന ഉപജാതി വംശനാശഭീഷണി ഉള്ളതായി കണക്കാക്കുന്നില്ല. , പക്ഷേ ബാരോ ദ്വീപ് ഉപജാതികളെ (O. r. ഇസബെല്ലിനസ്) ദുർബലമായി തരംതിരിക്കുന്നു.
ടാക്സോണമി
2019 ൽ മാക്രോപോഡ് ടാക്സോണമി മാക്രോപസ് ജനുസ്സിൽ നിന്ന് ഓസ്ഫ്രാന്റർ ജനുസ്സിലേക്ക് മാറ്റണമെന്ന് തീരുമാനിച്ചു.. ഈ മാറ്റം 2020 ൽ ഓസ്ട്രേലിയൻ ഫോണൽ ഡയറക്ടറി അംഗീകരിച്ചു.
പുറംകണ്ണികൾ
വർഗ്ഗം:ഓസ്ട്രേലിയയിലെ സഞ്ചിമൃഗങ്ങൾ വർഗ്ഗം:നോർത്തേൺ ടെറിട്ടറിയിലെ സസ്തനികൾ
ചാൾസ് അഗസ്റ്റീൻ കൂളോം
ഫ്രഞ്ച് ഭൗതിക ശാസ്ത്രജ്ഞനായിരുന്ന ചാൾസ് അഗസ്റ്റിൻ കൂളോം 1736ൽ ഫ്രാൻസിലെ അംഗൗളിം എന്ന സ്ഥലത്ത് ജനിച്ചു. വൈദ്യുതാകർഷണത്തിലെ അടിസ്ഥാന നിയമമായ കൂളോം നിയമം കണ്ടെത്തിയത് ഇദ്ദേഹമാണ്. വൈദ്യുത ചാർജിന്റെ അടിസ്ഥാന ഏകകം കൂളോം (C) അറിയപ്പെടുന്നത് ഇദ്ദേഹത്തിന്റ പേരിൽ നിന്നാണ്.
ജൂഡിത് ചെംല
ജൂഡിത് ചെംല 1985 ൽ ജനിച്ച ഒരു ഫ്രഞ്ച് നടിയാണ്. 2012 ൽ ജൂഡിത് ചെംല "കാമില്ലെ റിവൈൻഡ്സ്" എന്ന ചിത്രത്തിൽ അഭിനയിക്കുകയും ഇതിലെ അഭിനയത്തിന് നല്ല സഹനടിയ്ക്കുള്ള മുപ്പത്തിയെട്ടാമത്തെ സീസർ അവാർഡിന് നാമനിർദ്ദേശം ചെയ്യപ്പെടുകയും ചെയ്തു.
അവലംബം
വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫ്രഞ്ച് ചലച്ചിത്രനടികൾ
ആഫ്രിക്കൻ മരത്തവള
ഷഡ്പദങ്ങൾ, മണ്ണിര, ചിലന്തികൾ എന്നിവയാണ് ആഫ്രിക്കൻ മരത്തവളയുടെ ഭക്ഷണം. വനനശീകരണവും മലിനീകരണവുമാണ് ഇവയെ നാശത്തിലേക്ക് നയിക്കുന്നത്. കാമറൂൺ, കോംഗോ, നൈജീരിയ എന്നിവിടങ്ങളിലെ വനപ്രദേശങ്ങളിൽ കാണപ്പെടുന്നു. താറാവിന്റേതു പോലുള്ള കാലുകൾ ഇവയെ വെള്ളത്തിൽ നീന്താനും മരങ്ങളിൽ കയറാനും സഹായിക്കുന്നു.
വർഗ്ഗം:തവളകൾ
അഹം യാന്തിബാലാ ദേവി
അവലംബം
വർഗ്ഗം:മണിപ്പൂരി കവികൾ വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
കാര്യസ്ഥൻ (ചലച്ചിത്രം)
തോംസൺ കെ. തോമസ് സംവിധാനം ചെയ്ത് 2010-ൽ പുറത്തിറങ്ങിയ ഒരു മലയാളചലച്ചിത്രമാണ് കാര്യസ്ഥൻ. ദിലീപ്, അഖില ശശിധരൻ, സിദ്ദിഖ്, മധു, സുരാജ് വെഞ്ഞാറമൂട് എന്നിവരാണ് പ്രധാനവേഷത്തിൽ എത്തുന്നത്. രണ്ട് കുടുംബങ്ങളുടെ കഥയാണ് ചിത്രത്തിൽ അവതരിപ്പിച്ചിരിക്കുന്നത്.ഈ ചിത്രം തെലുങ്ക് ചിത്രമായ കാളിസുന്ദം രായുടെ അനൗദ്യോഗിക റീമേക്കാണ്.തെലുങ്ക് ചിത്രത്തിൻ്റെ കഥയിൽ ചില മാറ്റങ്ങൾ വരുത്തിയാണ് ഈ ചിത്രം അവതരിപ്പിച്ചിരിക്കുന്നത്.
കഥ
കൃഷ്ണപുരം ഗ്രാമത്തിലെ പ്രമുഖമായ രണ്ട് കുടുംബങ്ങളാണ് കിഴക്കേടത്തും പുത്തേഴത്തും. രണ്ട് കുടുംബങ്ങളാണെങ്കിലും ഐക്യത്തോടെയാണ് അവർ കഴിഞ്ഞിരുന്നത്. കിഴക്കേടത്തെ മൂത്തമകനായ രാജനെ പുത്തേഴത്തെ സരസ്വതിയെ കൊണ്ട് വിവാഹം കഴിപ്പിക്കാൻ ഇരു കൂടുംബങ്ങളും തീരുമാനിച്ചു. പക്ഷേ രാജനിഷ്ടം പുത്തേഴത്തെ കാര്യസ്ഥന്റെ മകളെ ആയിരുന്നു. കല്യാണ ദിവസം ഇരുവരം നാടുവിട്ടു. സരസ്വതിയെ മരിച്ചനിലയിൽ കണ്ടെത്തി. ഇതോടെ രണ്ടു കുടുംബങ്ങളും രണ്ടായി. രാജൻ തെങ്കാശിയിൽ കൃഷിയായി കഴിയുന്നു. സഹായത്തിന് മകൻ കൃഷ്ണനുണ്ണിയും. കൃഷ്ണനുണ്ണിയുടെ കൂട്ടുകാരനാണ് വടിവേലു. കിഴക്കേടത്തെ കാര്യസ്ഥൻ അയ്യപ്പൻ തെങ്കാശിയിലെത്തുന്നത്. കാര്യങ്ങൾ അറിഞ്ഞതോടെ ഇരു കുടുംബങ്ങളെയും ഒന്നിപ്പിക്കാനായി കൃഷ്ണനുണ്ണി പുതിയ കാര്യസ്ഥനായി നാട്ടിലേക്ക് തിരിച്ചു. എന്നാൽ എത്തിപ്പെട്ടത് പുത്തേഴത്താണ്.
ഗാനങ്ങൾ
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം നൽകിയിരിക്കുന്നത് ബേണി ഇഗ്നേഷ്യസ് ആണ്. രാജാമണിയാണ് പിന്നണി സംഗീതം നിർവ്വഹിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:കൈതപ്രത്തിന്റെ ഗാനങ്ങൾ
പ്രിയാനി ജയസിംഹെ
പ്രിയാനി ജയസിംഹെ ( ප්‍රියානි ජයසිංහ  ; 10 ജൂൺ 1967 - 8 ജൂലൈ 2018) ഒരു ശ്രീലങ്കൻ ഗായകിയും സംഗീതസംവിധായികയുമായിരുന്നു. ശ്രീലങ്കയിലെ ഏറ്റവും ജനപ്രീതിയുള്ള കലാകാരന്മാരിൽ ഒരാളായ, കണ്ടുല നിവണ്ണം, സുന്ദര ഹഡകത ഡീ, ആലുത് സന്ദ അവിത തുടങ്ങി സിംഹള സംഗീത ലോകത്ത് നിരവധി ജനപ്രിയ ഗാനങ്ങൾ ജയസിംഹെ ആലപിച്ചിട്ടുണ്ട്.
സ്വകാര്യ ജീവിതം
1967 ജൂൺ 10 ന് ശ്രീലങ്കയിലെ പനദുരയിൽ ജനിച്ചു. പനദുരയിലെ വാലന മഹാനാമ മഹാ വിദ്യാലയത്തിൽ നിന്ന് വിദ്യാഭ്യാസം പൂർത്തിയാക്കി. ശ്രീലങ്കയിലെ ഒരു സംഗീതജ്ഞനും സംഗീതസംവിധായകനുമായ രോഹണ വീരസിംഗയാണ് അവരുടെ അമ്മാവൻ.
പ്രബാത് രസിക ഈറ്റനെ വിവാഹം കഴിച്ചു, പിന്നീട് അവരുമായി തർക്കമുണ്ടായി. ഈ ദമ്പതികൾക്ക് രണ്ട് ആൺമക്കളുണ്ടായിരുന്നു. അവരുടെ മരണസമയത്ത്, ഇളയ മകൻ ലോചന നിമുൻ, ഭാര്യ രഷിനി തക്ഷില ഫൊൻസേക, അവരുടെ കുഞ്ഞ് എന്നിവരോടൊപ്പമാണ് പ്രിയാനി താമസിച്ചിരുന്നത്, മൂത്ത മകൻ ലോഷിത ഹസരേൽ ജപ്പാനിലാണ് പഠിച്ചത്. പ്രിയാനിയുടെ ഭർത്താവ് വർഷങ്ങളോളം കുഷൻ വർക്ക്ഷോപ്പ് അസിസ്റ്റന്റായി ജോലി ചെയ്തു.
ജനപ്രിയ ഗായിക എന്ന നിലയിൽ ഈ രംഗത്ത് തന്റേതായ സ്ഥാനം നേടിയെങ്കിലും, അവരുടെ കഴിവുകൾക്കോ കലാ പ്രവർത്തനങ്ങൾക്കോ ഭർത്താവിൽ നിന്ന് ഒരു പിന്തുണയും അവർക്ക് ലഭിച്ചിട്ടില്ലെന്ന് പറയപ്പെടുന്നു. തൽഫലമായി, സംഗീത കച്ചേരികളിലും മറ്റ് കലാപരിപാടികളിലും മുഴുകിയിരുന്ന അവർ തന്റെ രണ്ട് മക്കളുടെ കാര്യങ്ങൾ നോക്കുകയും  മക്കളോടുള്ള ഉത്തരവാദിത്തങ്ങൾ ഒറ്റയ്ക്ക് തന്നെ നിറവേറ്റുകയും ചെയ്തു.
ഈ ഗാനത്തിന്റെ വിജയത്തിന് ശേഷം, അവർ  'സുന്ദര ഹഡകത' എന്ന ഗാനമാണ് റെക്കോർഡുചെയ്‌തത്. ഈ ഗാനം വളരെ ജനപ്രിയമായി. ഈ ഗാനങ്ങൾ ചേർത്ത് പിന്നീട് 1996-ൽ തന്റെ ആദ്യ സംഗീത സിഡിയായ "കണ്ടുല നിവണ്ണം" പുറത്തിറക്കുകയും ചെയ്തു. ഇതിനുശേഷം രണ്ടാമത്തെ കാസറ്റ് ടേപ്പ് "സുന്ദര ഹഡകത" പുറത്തിറക്കി. പ്രയാനിയുടെ ആദ്യ ഗാനമേള 1992 ലും രണ്ടാമത്തേത് 2011ലും നടന്നു. 2016 ജനുവരി 2 ന്, വൈകുന്നേരം 6.00 മണിക്ക് "സുന്ദര ഹഡകത" എന്ന തലക്കെട്ടോടെ അവർ തന്റെ മൂത്ത മകനോടൊപ്പം തന്റെ മൂന്നാമത്തെ സംഗീതമേള പനദൂര ടൗൺ ഹാളിൽ വെച്ച് അവതരിപ്പിച്ചു. അതിനിടയിൽ, അവർ മൂത്ത മകനോടൊപ്പം ഒരു യുഗ്മഗാനമായ ഡ്യൂറിൻ ഉവാത്ത് ഒബ പാടി.
മരണം
2018 ജൂലൈ 8 ന് 51-ാം വയസ്സിൽ പ്രിയാനി മരിച്ചു. അന്ന് വൈകിട്ട് 8:45 ഓടെ കുത്തേറ്റ് ഗുരുതരമായി പരിക്കേറ്റ നിലയിൽ പനദുര പോലീസ് അവരെ വീട്ടിൽ കണ്ടെത്തുകയുണ്ടായി. പോലീസ് അവരെ കലുബോവിള ആശുപത്രിയിൽ എത്തിച്ചു. എന്നാൽ ആശുപത്രിയിൽ പ്രവേശിപ്പിച്ചശേഷം അവൾ മരിച്ചു. അവരുടെ ഭർത്താവ് പ്രഭാതാണ് ഒരു കത്രിക ഉപയോഗിച്ച് വീട്ടിൽ വച്ച് കൊലപ്പെടുത്തിയത്. പനദൂര ആശുപത്രിയിൽ പോസ്റ്റ്‌മോർട്ടം നടത്തി. ഭൗതികാവശിഷ്ടങ്ങൾ ജൂലൈ 10 ന് രാവിലെ 10 മണിക്ക് പനദൂരയിലെ ആലുബോഗഹലന്ദവട്ട കുട അറുക്കോട എന്ന സ്ഥലത്ത് വെച്ച് നടന്ന അന്ത്യകർമങ്ങളെ തുടർന്ന് പ്രിയാനിയെ 2018 ജൂലൈ 12 ന് പനദൂരയിലെ മിനുവൻപിടിയ ശ്മശാനത്തിൽ സംസ്കരിച്ചു.
പ്രിയാനി ജയസിംഹെയും ഭർത്താവും തമ്മിൽ നാളുകളായി തർക്കം നിലനിന്നിരുന്നതായും നിരവധി പരാതികൾ ലഭിച്ചിരുന്നതായും പോലീസ് പറഞ്ഞു. കുടുംബ വഴക്കുമായി ബന്ധപ്പെട്ട് നിരവധി പരാതികൾ പാണദൂര സൗത്ത് പൊലീസിൽ നൽകിയെങ്കിലും സ്റ്റേഷനിലെ മൈനർ കംപ്ലെയ്ന്റ് ഡിവിഷൻ രണ്ടുപേരെയും വിളിച്ചുവരുത്തി പ്രശ്നങ്ങൾ പരിഹരിച്ച് തിരിച്ചയക്കുകയായിരുന്നു. ഇത്തരത്തിൽ പത്തോളം പരാതികൾ പോലീസിൽ റിപ്പോർട്ട് ചെയ്യപ്പെട്ടിരുന്നു, ഒന്നര വർഷം മുമ്പാണ് ഭർത്താവ് തന്നെ ആക്രമിച്ചുവെന്ന് കാണിച്ച് പ്രിയാനി അവസാനമായി പരാതി നല്കിയത്. ഇതുമായി ബന്ധപ്പെട്ട് പോലീസ് നടപടിയെടുക്കുകയും ഭർത്താവിനെതിരെ ഗാർഹിക പീഡനം ആരോപിച്ച് കോടതിയിൽ റിപ്പോർട്ട് ചെയ്യുകയുമുണ്ടായി. വിചാരണക്കോടതി ഭർത്താവിനെ ഒരു വർഷത്തേക്ക് അവരുടെ വീട്ടിൽ പ്രവേശിപ്പിക്കുന്നതിനും താമസിക്കുന്നതിനും വിലക്കേർപ്പെടുത്തിയിരുന്നു.
2018 ജൂലായ് 7, രാത്രി 8.30 ഓടെ ജയസിംഹ മരുമകൾ രാഷിനിക്കും രണ്ട് മാസം പ്രായമുള്ള പേരക്കുട്ടിയോടുമൊപ്പം  വസതിയിലെ അവരുടെ മുറിയിലായിരുന്നു. ഇളയ മകൻ കടയിൽ പോയിരുന്നു. ഈ സമയത്ത് ഭർത്താവ് മുറിയിൽ കയറിവരുകയും അവരെ കത്രിക ഉപയോഗിച്ച് കുത്തുകയുമായിരുന്നു. കുത്തിയശേഷം ഇയാൾ സംഭവസ്ഥലത്ത് നിന്ന് രക്ഷപ്പെട്ടു. പ്രിയാനിയുടെ നിലവിളി കേട്ട് മരുമകൾ ഓടിയെത്തി. സഹായത്തിനായി അയൽവാസികളെ വിളിച്ചു. അവർ എത്തിയപ്പോൾ അവളുടെ ശരീരം കട്ടിലിൽ നിരവധി കുത്തുകളോടെ രക്തത്തിൽ കുളിച്ചു കിടക്കുന്നതാണ് കണ്ടത്. ജയസിംഹയെ ആശുപത്രിയിലെത്തിക്കുകയും ചെയ്തു. കഴുത്ത്, നെഞ്ച്, വയറ്, താടി, തല, ശ്വാസകോശം തുടങ്ങി എട്ടിടങ്ങളിലായി എട്ട് ഗുരുതരമായ പരിക്കുകളും മറ്റ് അഞ്ച് വെട്ടുകളും അവരുടെ ശരീരത്തിലുണ്ടായിരുന്നു.
തുടർന്ന് നടത്തിയ അന്വേഷണത്തിനൊടുവിൽ പാണദുര റെയിൽവേ സ്റ്റേഷന് സമീപത്ത് വെച്ച് പാണദൂര സൗത്ത് പോലീസ് ഭർത്താവിനെ അറസ്റ്റ് ചെയ്തു. അയാളെ ജൂലൈ 10 ന് പനദൂര മജിസ്‌ട്രേറ്റ് കോടതിയിൽ ഹാജരാക്കി, പിന്നീട് 2018 ജൂലൈ 13 വരെ റിമാൻഡ് ചെയ്തു പിന്നീട് കൊലപാതകം ഇയാൾ സമ്മതിച്ചു.
ബാഹ്യ ലിങ്കുകൾ
വർഗ്ഗം:2018-ൽ മരിച്ചവർ വർഗ്ഗം:1967-ൽ ജനിച്ചവർ വർഗ്ഗം:Articles with hCards വർഗ്ഗം:Short description is different from Wikidata വർഗ്ഗം:Articles with short description
ഡോൺ നദി (റഷ്യ)
തെക്കുപടിഞ്ഞാറൻ റഷ്യയിലൂടെ ഒഴുകുന്ന ഒരു നദിയാണ് ഡോൺ. ടുല എന്ന സ്ഥലത്തുള്ള ചെറിയ ഒരു തടാകത്തിലാണ് ഡോൺ നദി ഉത്ഭവിക്കുന്നത്. 1950 കിലോ മീറ്ററോളം ഒഴുകി ഡോൺ നദി അസോവ് കടലിൽ പതിക്കുന്നു. അഴിമുഖത്തുനിന്നും 1300 കീ.മീറ്റർ ഉള്ളിലേക്ക് വരെ ഈ നദിയിലൂടെ കപ്പലിൽ ഗതാഗതം സാധ്യമാണ്. ഈ നദിയുടെ കരയിലാണ് റൊസ്തോവ് നഗരം സ്ഥിതിചെയ്യുന്നത്. ചില ഗ്രീക്ക് ഭൂമിശാസ്ത്രജ്ഞർ പുരാതനകാലത്ത് ഏഷ്യയെയും യൂറോപ്പിനെയും അതിർത്തി തിരിച്ചിരുന്നത് ഈ നദിയാണെന്ന് കണക്കാക്കിപ്പോന്നിരുന്നു.
പുറം കണ്ണികൾ
വർഗ്ഗം:റഷ്യയിലെ നദികൾ
റിത ലൊബാറ്റോ
റിത ലൊബാറ്റോ വെൽഹോ ലോപ്സ് (ജീവിതകാലം: ജൂൺ 7, 1866 റിയോ ഗ്രാൻഡെയിൽ - ജനുവരി 6, 1954 റിയോ പാർഡോയിൽ) ബ്രസീലിൽ വൈദ്യശാസ്ത്ര ബിരുദം നേടിയ ആദ്യ വനിതയായിരുന്നു. 1881-ൽ ന്യൂയോർക്ക് മെഡിക്കൽ കോളേജ് ആൻറ് ഹോസ്പിറ്റൽ ഫോർ വുമണിൽ നിന്നും ബിരുദം നേടിയ മരിയ അഗസ്റ്റ ജെനെറോസോ എസ്ട്രേലയ്ക്ക് ശേഷം വൈദ്യശാസ്ത്ര ബിരുദം നേടുന്ന രണ്ടാമത്തെ ബ്രസീലിയൻ വനിതയായിരുന്നു അവർ. 1887-ൽ ബാഹിയയിലെ ഒരു വിദ്യാലയത്തിൽ നിന്നാണ് ലോബാറ്റോ ബിരുദം നേടിയത്. അവളുടെ പ്രാരംഭ എൻറോൾമെന്റ് ഒരു ചർച്ചയ്ക്കുതന്നെ കാരണമായിരുന്നു, കാരണം സ്ത്രീകൾക്ക് വൈദ്യശാസ്ത്രം മനസ്സിലാക്കാൻ കഴിയാത്തത്ര ചെറിയ മസ്തിഷ്കമാണുള്ളതെന്നും അല്ലെങ്കിൽ ഒരു വനിതാ ഡോക്ടർ ഒരിക്കലും ഒരു ഭർത്താവിനെ കണ്ടെത്താനാവില്ലെന്നും ചിലർ വാദിച്ചുവെങ്കിലും മറ്റുള്ളവർ അവളുടെ പ്രവേശനത്തെ അനുകൂലിക്കുകയും, എക്കോ ദാസ് ദമാസ്  അവളെ ബ്രസീലിയൻ പെൺകുട്ടികൾക്ക് ഒരു മാതൃകയായി കാണുകയും ചെയ്തു. വാസ്തവത്തിൽ, അവൾ വിവാഹം കഴിക്കുകയും വർഷങ്ങളോളം വൈദ്യശാസ്ത്രം പരിശീലിക്കുകയും ചെയ്തിരുന്നു.
ലെയ് എഡ്ഡിങ്ങ്‌സ്
ലെയ് എഡ്ഡിങ്ങ്‌സ് (30 September 1937 – 28 February 2007)ഡേവിഡ് എഡ്ഡിങ്ങ്സിന്റെ ഭാര്യയും അദ്ദേഹത്തിന്റെ പല പുസ്തകങ്ങളുടെ സഹ-എഴുത്തുകാരിയായിരുന്നു. 1962 ഒക്ടോബർ 27നു ആയിരുന്നു അവരുടെ വിവാഹം.
ജീവചരിത്രം
അമേരിക്കൻ ഐക്യനാടുകളിലെ പെൻസിൽവാനിയായിലെ വെസ്റ്റ്മോർലാന്റ് കൗണ്ടിയിലാണ് ജനിച്ചത്. സിയാറ്റലില്വച്ച് എഡ്ഡിങ്സിനെ അവർ കണ്ടുമുട്ടി. She was part Choctaw.
ഡേവിഡിന്റെ കൂടെച്ചേർന്നാണ് ഹൈഹണ്ട് എഴുതിയത്.
അവലംബം
വർഗ്ഗം:1931-ൽ ജനിച്ചവർ വർഗ്ഗം:2007-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:20-ആം നൂറ്റാണ്ടിലെ അമേരിക്കൻ വനിതാ എഴുത്തുകാർ
കരുനാഗപ്പള്ളി താലൂക്ക്
കൊല്ലം ജില്ലയിലെ അഞ്ചു താലൂക്കുകളിൽ ഒന്നാണ് കരുനാഗപ്പള്ളി താലൂക്ക്. കൊല്ലം, കുന്നത്തൂർ, കൊട്ടാരക്കര, പത്തനാപുരം എന്നിവയാണ് കൊല്ലം ജില്ലയിലെ മറ്റ് താലൂക്കുകൾ. തഹസിൽദാറാണ് താലൂക്കിന്റെ മേൽനോട്ടം നിർവ്വഹിക്കുന്നത്. കരുനാഗപ്പള്ളി താലൂക്കിൽ 17 ഗ്രാമങ്ങൾ ആണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.
അതിരുകൾ
താലൂക്കിന്റെ അതിരുകൾ കൊല്ലം, കുന്നത്തൂർ എന്നീ താലൂക്കുകളും ആലപ്പുഴ ജില്ലയും അറബിക്കടലുമാണ്.
ഡ്രൊസിറ മാഗ്നിഫിക്ക
തെക്കുകിഴക്കേ ബ്രസീൽ തദ്ദേശവാസിയായ ഒരു ചെറുസസ്യമാണ് ഡ്രൊസിറ മാഗ്നിഫിക്ക. ഫെസ്ബുക്കിൽ പോസ്റ്റ് ചെയ്ത ചിത്രത്തിൽനിന്നാണ് ബ്രസീലിലെ ഈ ചെടി പുതിയൊരു ജീവിവർഗത്തിൽപ്പെട്ടതാണെന്ന് തിരിച്ചറിയുന്നത്. ഡ്രൊസിറ മാഗ്നിഫിക്ക എന്നു പേരിട്ട ഈ ചെടി ഇതുവരെ കണ്ടെത്തിയ ഇരപിടിയൻ ചെടികളിൽ ഏറ്റവും വലുതാണ്. ഏതാണ്ട് 123 സെ.മീ ഉയരത്തിൽ വളരും. തെക്കുകിഴക്കൻ ബ്രസീലിലെ പർവതനിരകളിൽ സമുദ്രനിരപ്പിൽനിന്ന് 5000 അടി ഉയരത്തിലാണ് കണ്ടെത്തിയത്.ഇവയും വംശനാശ ഭീഷണിയിലാണ്.ഈ ചെടികൾ ഇലകളുടെ പ്രതലത്തിലുള്ള സ്രവമുപയോഗിച്ചാണ് ചെറുപ്രാണികളെ പിടിക്കുന്നത്. അതീവഗുരുതരമായ വംശനാശഭീഷണിയിലുള്ള ഒരു സസ്യമാണിത്.
സത്യപാൽ ഡാങ്
ഇന്ത്യൻ സ്വാതന്ത്ര്യ സമര സേനാനിയും എഴുത്തുകാരനും പഞ്ചാബിലെ പിൽക്കാല രാഷ്ട്രീയക്കാരനുമായിരുന്നു സത്യാപാൽ ഡാങ് (1920-2013). പഞ്ചാബ് സ്റ്റേറ്റ് ലെജിസ്ലേറ്റീവ് അസംബ്ലിയിലെ ഒരു നിയമസഭാംഗമായിരുന്നു. കമ്മ്യൂണിസ്റ്റ് പാർട്ടി ഓഫ് ഇന്ത്യയെ നാലു തവണ പ്രതിനിധീകരിച്ചു. ജസ്റ്റിസ് ഗുർനാം സിങ്ങിന്റെ നേതൃത്വത്തിലുള്ള ഐക്യമുന്നണി മന്ത്രിസഭയിൽ ഭക്ഷ്യ സിവിൽ സപ്ലൈസ് മന്ത്രിയും ആയിരുന്നു. അദ്ദേഹം അഖിലേന്ത്യാ ട്രേഡ് യൂണിയൻ കോൺഗ്രസ് (എഐടിയുസി) യുമായി ചേർന്നു. 1998 -ൽ ഭാരത സർക്കാർ പത്മഭൂഷൺ ബഹുമതി നൽകി അദ്ദേഹത്തെ ബഹുമാനിച്ചു.
ജീവചരിത്രം
1920 ഒക്ടോബർ 4-നാണ് സത്യാപാൽ ഡാങ് ജനിച്ചത്. പിന്നീട് ബ്രിട്ടീഷ് ഇന്ത്യയിലെ ഗുജ്റൻവാല ജില്ലയിൽ റസൂൽ പൂരിൽ ജനിച്ചു. അദ്ദേഹം തന്റെ ആദ്യകാല വിദ്യാഭ്യാസം ലാഹോറിൽ നടത്തി. വിദ്യാർത്ഥി ദിനങ്ങളിൽ ഇന്ത്യൻ സ്വാതന്ത്ര്യ സമരത്തിൽ പങ്കുചേർന്നു. തുടക്കത്തിൽ ഇൻഡ്യൻ നാഷണൽ കോൺഗ്രസ്സിൽ പ്രവർത്തിച്ചുവെങ്കിലും പിന്നീട് 1940 -ൽ കമ്യൂണിസ്റ്റ് പാർട്ടി ഓഫ് ഇൻഡ്യയിലേക്ക് മാറുകയും പാർട്ടിയിലെ ബോംബെ കമ്യൂണിൽ സജീവ തൊഴിലാളി ആയിത്തീർന്നു. പിന്നീട് അദ്ദേഹം 25 വയസ്സുള്ള അഖിലേന്ത്യാ വിദ്യാർഥി ഫെഡറേഷന്റെ ജനറൽ സെക്രട്ടറിയായി. 1943- ൽ അദ്ദേഹം മുംബൈയിൽ നടന്ന ഒന്നാം പാർട്ടി കോൺഗ്രസിൽ പങ്കെടുത്തു. ഇക്കാലത്ത് അദ്ദേഹത്തിന് വിമല ബാൽക്കയോടൊപ്പം പ്രവർത്തിക്കാൻ അവസരം ലഭിച്ചു. ഇന്ത്യൻ സ്വാതന്ത്ര്യത്തിനും കൽക്കത്ത തീസിസിന്റെ അനന്തരഫലങ്ങൾക്കും ശേഷം പാർലമെന്റ് നിരോധനം നീങ്ങിയപ്പോൾ അമൃത്സർ മേഖലയിലെ അധ്വാനിക്കുന്ന വർഗത്തിനിടയിൽ പ്രവർത്തിക്കാൻ ഡാങ് ദമ്പതികളെ ചുമതലപ്പെടുത്തി. 1953 -ൽ ദമ്പതികൾ അമൃത്സറിന് സമീപമുള്ള ചേഹാർട്ട സാഹിബ് എന്ന ഗ്രാമത്തിലാണ്  താമസിച്ചിരുന്നത്. ആദ്യ പ്രാദേശിക തെരഞ്ഞെടുപ്പ് നടന്നപ്പോൾ ഡാങ് ഛത്താതാർ മുനിസിപ്പാലിറ്റി പ്രസിഡന്റാകുകയും ചെയ്തു.
ഡാങ് അടുത്ത ദശാബ്ദമായി ഛത്തറ സാഹിബിലെ പ്രാദേശിക രാഷ്ട്രീയവുമായി ബന്ധപ്പെട്ടിരിക്കുന്നു. പല തവണ മുനിസിപ്പാലിറ്റിയുടെ തലപ്പത്ത് എത്തുകയും ഒരു മാതൃകാ പട്ടണമായി വികസിപ്പിക്കാൻ ശ്രമിച്ചു. 1967-ൽ സംസ്ഥാന തിരഞ്ഞെടുപ്പിൽ പങ്കെടുക്കാൻ പാർടി അദ്ദേഹത്തെ ആവശ്യപ്പെട്ടപ്പോൾ, അമൃത്സർ വെസ്റ്റ് നിയോജകമണ്ഡലത്തിൽ നിന്ന് പഞ്ചാബിലെ അന്നത്തെ മുഖ്യമന്ത്രി ഗ്യാനി ഗുർമുഖ് സിംങ് മുസഫറിനെതിരെ മത്സരിച്ചാണ് അദ്ദേഹം ശ്രദ്ധിക്കപ്പെട്ടത്. കമ്യൂണിസ്റ്റ് പാർട്ടി ഓഫ് ഇന്ത്യ ഉൾപ്പെടെയുള്ള യുണൈറ്റഡ് ഫ്രണ്ട്, തിരഞ്ഞെടുപ്പിൽ ഭൂരിപക്ഷം നേടിയപ്പോൾ ഡാങ് ജസ്റ്റിസ് ഗുർരാം സിങ്ങിന്റെ നേതൃത്വത്തിലുള്ള ഭക്ഷ്യ സിവിൽ സപ്ലൈസ് മന്ത്രിസഭയിൽ ചേർന്നു. മന്ത്രിയായിരുന്ന കാലത്ത് മന്ത്രിയുടെ ബംഗ്ലാവുപയോഗിക്കാൻ വിസമ്മതിച്ചുകൊണ്ട് എം.എൽ.എ. ഹോസ്റ്റലിൽ താമസിപ്പിക്കാൻ അദ്ദേഹം തയ്യാറായി. 1969, 1972, 1977 വർഷങ്ങളിൽ നടന്ന മൂന്ന് നിയമസഭാ തിരഞ്ഞെടുപ്പുകളിൽ അദ്ദേഹം സീറ്റ് നിലനിർത്തി. പക്ഷേ 1980 ലെ തെരഞ്ഞെടുപ്പിൽ സേവാ രാം അറോറക്ക് മുന്നിൽ പരാജയപ്പെട്ടു. എന്നാൽ 1982-ൽ അദ്ദേഹത്തിന്റെ ഭാര്യ ഈ സ്ഥാനം തിരിച്ചുപിടിച്ചിരുന്നു.
1980 കളിൽ ഖാലിസ്ഥാൻ പ്രസ്ഥാനത്തിന്റെ കാലത്ത് ഡാങ് വിഭാഗീയതയ്ക്കെതിരേ പ്രവർത്തിച്ചിരുന്നു. ഏക്ത ഭവനിലെ അദ്ദേഹത്തിന്റെ അടിത്തറയും ഛെഹാർട്ടയിൽ ഒരു കേന്ദ്രവും അദ്ദേഹം നിർമ്മിച്ചു. ടെറോറിസം ഇൻ പഞ്ചാബ്, സ്റ്റേറ്റ് റിലിജിയൻ ആൻഡ് പൊളിറ്റിക്സ് എന്നീ രണ്ട് പുസ്തകങ്ങളും അദ്ദേഹം പ്രസിദ്ധീകരിച്ചു. പഞ്ചാബിലും കാശ്മീരിലെ നയങ്ങളിലും പരാമർശിച്ചുകൊണ്ട് മതവും രാഷ്ട്രീയവും സംബന്ധിച്ച ഒരു വിശകലന റിപ്പോർട്ട്.ആയിരുന്നു അത്. 1998-ൽ ഭാരത സർക്കാർ പത്മഭൂഷൺ ബഹുമതി നൽകി അദ്ദേഹത്തെ ആദരിച്ചു. അദ്ദേഹത്തിന്റെ ജീവിതത്തിലെ പിന്നീടുള്ള വർഷങ്ങളിൽ അൽഷിമേഴ്സ് രോഗബാധിതനായി. 2009 ൽ വിമല ഡാങ് മരിച്ചതോടെ സജീവ രാഷ്ട്രീയത്തിൽ നിന്ന് വിരമിച്ചു. 2013 ജൂൺ 6 ന്, തന്റെ 92 വയസ്സുള്ള തന്റെ ഡാങ് 	മരുമകന്റെ അമൃത്സറിലെ വീട്ടിൽ അദ്ദേഹം അന്തരിച്ചു. ഡാങ് ദമ്പതിമാർ തങ്ങളെ സ്വന്തമായ തിരഞ്ഞെടുപ്പിലൂടെ റിപ്പോർട്ട് ചെയ്യപ്പെട്ടു. നഖുൽ സിംഗ് സോഹ്നിയുടെ ഛായാ ചിത്രത്തിലെ നീണ്ടകാലത്തെ ഒരു ഡോക്യുമെന്ററി, ചിത്രത്തിൽ സത്യപാൽ, വിമല ഡാങ് എന്നിവരുടെ ജീവിതവും പ്രവർത്തനവും രേഖപ്പെടുത്തുന്നു.
കൂടുതൽ വായനയ്ക്ക്
വർഗ്ഗം:1920-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
പ്രെസിഡൻഷ്യൽ പാലസ് ഓഫ് സുരിനാം
സുരിനാമിൻറെ തലസ്ഥാനമായ പരമാരിബൊയുടെ പ്രസിഡൻറിൻറെ കൊട്ടാരമാണ് പ്രെസിഡൻഷ്യൽ പാലസ് ഓഫ് സുരിനാം (Dutch: Gouvernementsgebouw) ഇൻഡിപെൻഡൻസ് ചതുരത്തിന് കുറുകെയാണ് (ഓണാഫ്ഹാൻ കെലിജ്ഖെയിഡ്സ്പ്ലെയിൻ) സ്ഥിതി ചെയ്യുന്നത്. സുരിനാമിലെ ദേശീയ അസംബ്ലി, കോൺഗ്രസ് കെട്ടിടം, നീതിന്യായ കോടതി, ധനകാര്യ മന്ത്രാലയം എന്നിവയും ഇവിടെ പ്രവർത്തിക്കുന്നു. സുരിനാമിലെ ഡച്ച് കൊളോണിയൽ ആർക്കിടെക്ചറിൻറെ ഏറ്റവും മികച്ച പരിപാലന മാതൃകകളിൽ ഒന്നാണ് ഇത്. പരമാരിബൊയിലെ ചരിത്രപ്രാധാന്യമുള്ള ആന്തരിക നഗരത്തിൽ സ്ഥിതിചെയ്യുന്ന ഇത് യുനെസ്കോ ലോക പൈതൃക സ്ഥാനത്തിന്റെ ഭാഗമാണ്. ഗാർഡൻ ഓഫ് പാംസ് ഇതിന്റെ പുറകിൽ സ്ഥിതിചെയ്യുന്നു.
അവലംബം
വർഗ്ഗം:സുരിനാമിലെ ടൂറിസ്റ്റ് ആകർഷണങ്ങൾ വർഗ്ഗം:പരമാരിബൊയിലെ കെട്ടിടങ്ങളും ഘടനകളും
കണ്ണിനു ചുറ്റുമുള്ള കറുത്ത പാടുകൾ
കണ്ണിനു ചുറ്റും കറുത്ത നിറത്തിലുള്ള പാടുകൾ അനവധിപ്പേർ നേരിടുന്ന ഒരു പ്രശ്നമാണ്. ഇതിനെ പെരിഓർബിറ്റൽ ഡാർക്ക്‌ സർക്കിൾസ് എന്നാണു പറയുക. പാരമ്പര്യം, ചതവ് തുടങ്ങീ നിരവധി കാരണങ്ങളാൽ ഈ രോഗലക്ഷണം ഉണ്ടാകാം.
പാരമ്പര്യം:
മിക്ക അവസരങ്ങളിലും, കണ്ണിനു ചുറ്റുമുള്ള കറുത്ത പാടുകൾ എന്നത് ചർമ്മത്തിൻറെ ഉള്ളിലൂടെ കാണാൻ സാധിക്കുന്ന കണ്ണിനു താഴേയുള്ള രക്ത ധമനികളാണ്. കൺപോളകൾക്കു ചുറ്റുമുള്ള ചർമ്മം (പെരിഓർബിറ്റൽ ചർമ്മം) വളരെ കനം കുറഞ്ഞവയാണ്. ശരീരത്തിൻറെ മറ്റു ഭാഗങ്ങളിൽ 2 എംഎം കനമുള്ള ചർമ്മം, കൺപോളകൾക്കു ചുറ്റും ഏകദേശം 0.5 എംഎം മാത്രമേ കനമുള്ളു. വെരിക്കോസ് വെയിൻ രോഗത്തെ പോലെതന്നെ കണ്ണിനു ചുറ്റുമുള്ള കറുത്ത പാടുകളും സാധാരണയായി പാരമ്പര്യ രോഗമാണ്. ചർമ്മത്തിൻറെ പ്രതലത്തിനു സമീപമുള്ള രക്ത ധമനികളിൽകൂടി രക്തം പ്രവഹിക്കുമ്പോൾ, അവ നീല നിറത്തിൽ ആവാറുണ്ട്. കൂടുതൽ തെളിഞ്ഞ ചർമ്മമാണെങ്കിൽ കൂടുതൽ ഇരുണ്ട നിറത്തിൽ പാടുകൾ കാണപ്പെടും. ചർമ്മം കൂടുതൽ തെളിഞ്ഞു കാണപ്പെടും എന്നതും ഒരു പാരമ്പര്യ ഘടകമാണ്. വളരെ മെലിഞ്ഞ ശരീര പ്രകൃതമുള്ളവർക്കും കണ്ണുകളുടെ ചുറ്റും കറുത്ത പാടുകൾ കാണപ്പെടാറുണ്ട്. മാത്രമല്ല കുഴിഞ്ഞ കണ്ണുകൾ ഉണ്ടെങ്കിൽ അവയ്ക്കു ചുറ്റും ചർമ്മം ചുളിയാനും സാധ്യതയുണ്ട്.
അലർജി, ആസ്ത്മ, എക്സിമ:
കണ്ണിൻറെ ചൊറിച്ചിലിനു കാരണമാകുന്ന എല്ലാ അവസ്ഥകളും കണ്ണിനു ചുറ്റുമുള്ള കറുത്ത പാടുകൾക്ക് കാരണമാകാം. കണ്ണിനു ചുറ്റുമുള്ള ഭാഗങ്ങളിൽ ചൊറിയാനും ഉരയ്ക്കാനും ഇതു കാരണമാകും എന്നതുകൊണ്ടാണ് ഇത്. ചില ഭക്ഷണങ്ങളുടെ അലർജിയും കണ്ണിനു ചുറ്റുമുള്ള കറുത്ത പാടുകൾക്ക് കാരണമാകാം. ചർമ്മ രോഗമായ എക്സിമ ഉള്ളവർക്കും ചൊറിച്ചിൽ അനുഭവിക്കും. കണ്ണുകളും കണ്ണുകൾക്ക്‌ ചുറ്റും ചൊറിയുന്നതും തിരുമുന്നതും ആ ഭാഗങ്ങളിലെ രക്ത ധമനികൾ വികസിക്കുന്നതിനും അതു വഴി കറുത്ത പാടുകൾ ഉണ്ടാകുന്നതിനും കാരണമാകുന്നു.
ചികിത്സകൾ:
രക്ത ധമനികൾ വികസിക്കാൻ കാരണമാകുന്ന എല്ലാ മരുന്നുകളും ചികിത്സകളും കണ്ണിനു ചുറ്റുമുള്ള കറുത്ത പാടുകൾക്ക് കാരണമാകാം. കണ്ണിനു താഴേയുള്ള ചർമ്മം വളരെ നേരിയതാണ്. കൂടുതൽ അളവിൽ രക്തം ഒഴുകിയാൽ അതു വ്യക്തമായി ചർമ്മത്തിലൂടെ കാണപ്പെടും.
അനീമിയ:
ആഹാരത്തിൽ ആവശ്യത്തിനു പോഷകങ്ങൾ ഇല്ലെങ്കിലും, സമീകൃതമായ ആഹാരം കഴിക്കാതിരിക്കുകയും ചെയ്‌താൽ അതു കണ്ണിൻറെ താഴേയുള്ള ചർമ്മത്തിൻറെ നിറ വ്യത്യാസത്തിനു കാരണമാകാം. മാത്രമല്ല, ശരീരത്തിൽ ഇരുമ്പിൻറെ അളവ് കുറഞ്ഞാൽ അതു കറുത്ത പാടുകൾക്ക് കാരണമാകാം. അനീമിയ രോഗാവസ്ഥയിൽ ശരീരത്തിൽ ഇരുമ്പിൻറെ അളവ് കുറയാറുണ്ട്, ശരീരത്തിൻറെ എല്ലാ കോശങ്ങളിലേക്കും ആവശ്യത്തിനു ഓക്സിജൻ എത്തുന്നില്ല എന്നതും ഈ രോഗാവസ്ഥ സൂചിപ്പിക്കുന്നു. ഗർഭധാരണ സമയത്തും ആർത്തവസമയത്തും ചർമ്മത്തിനു വിളർച്ച സംഭവിക്കും (ഇരുമ്പിൻറെ അളവ് കുറയുന്നതിനാൽ), അങ്ങനെ ചർമ്മത്തിനു താഴേയുള്ള രക്ത ധമനികൾ കൂടുതൽ വ്യക്തമായി കാണപ്പെടും.
ക്ഷീണം:
ആവശ്യത്തിനു ഉറക്കം ലഭിച്ചില്ലെങ്കിൽ ചർമ്മത്തിനു വിളർച്ച സംഭവിക്കാം. അങ്ങനെ ചർമ്മത്തിനു താഴേയുള്ള രക്ത ധമനികൾ കൂടുതൽ വ്യക്തമായി നീല നിറത്തിലോ കറുത്ത നിറത്തിലോ കാണപ്പെടും.
കരൾ രോഗങ്ങൾ:
കണ്ണിനു ചുറ്റുമുള്ള കറുത്ത പാടുകൾ കരൾ രോഗങ്ങളുടെ ലക്ഷണമാകാം.
പ്രായം:
പ്രായം കൂടുന്നതിനു അനുസരിച്ചു കണ്ണിനു ചുറ്റുമുള്ള കറുത്ത പാടുകൾ കൂടുതൽ വ്യക്തമായി കാണപ്പെടും. പ്രായം കൂടുംതോറും ചർമ്മത്തിൽനിന്നും കൊള്ളജൻ നഷ്ടപ്പെടും, അങ്ങനെ ചർമ്മത്തിൻറെ കനം കുറയുകയും കൂടുതൽ വ്യക്തമായി കാണുകയും ചെയ്യും. ചില പ്രത്യേക രീതിയിലുള്ള മുഖ ഭാവങ്ങളും ചിരിയും കാരണം ഒരു കണ്ണിൻറെ ഭാഗത്ത് മാത്രം കൂടുതൽ കറുത്ത നിറത്തിലുള്ള പാടുകൾ കാണപ്പെടാം.
പെരിഓർബിറ്റൽ ഹൈപ്പർപിഗ്മെൻറെഷൻ:
കണ്ണിനു ചുറ്റും കൂടുതൽ അളവിൽ മെലാനിൻ ഉത്പാദിക്കപ്പെടുമ്പോൾ അവിടെ കറുത്ത പാടുകൾ വരുന്നു, ഇതിൻറെ ശാസ്ത്രീയ നാമമാണ് പെരിഓർബിറ്റൽ ഹൈപ്പർപിഗ്മെൻറെഷൻ.
അവലംബം
വർഗ്ഗം:ത്വക്ക് രോഗങ്ങൾ
നാലാം ബുദ്ധമതസമിതി
ശ്രീലങ്കയിൽ ക്രി.മു. ഒന്നാം ശതകത്തിൽ നടന്ന ഥേരവാദ ബുദ്ധസമിതിയും, ക്രി.പി. ഒന്നാം ശതകത്തിൽ കാശ്മീരിൽ നടന്ന സർവ്വസ്തിവാദ ബുദ്ധസമിതിയും നാലാം ബുദ്ധസമിതിയായി അറിയപ്പെടുന്നു. ശ്രീലങ്കയിലെ ഈ നാലാമത്തെ ബുദ്ധസമിതിയിലാണ് ഥേരവാദ പ്രമാണങ്ങൾ ആദ്യമായി താളിയോലകളിൽ രേഖപ്പെടുത്തിയത്.
ശ്രീലങ്കയിലെ നാലാമത്തെ ബുദ്ധസമിതി
ക്രി.മു. 25-ൽ അനുരാധപുരയിലെ വലഗമ്പയുടെ രക്ഷാകർതൃത്വത്തിൽ ശ്രീലങ്കയിലെ അനുരാധപുര മഹാ വിഹാരായയിൽ ഥേരവാദ ബുദ്ധമതത്തിന്റെ നാലാമത്തെ ബുദ്ധസമിതി നടന്നതായി കരുതപ്പെടുന്നു. എന്നാൽ വലഗമ്പയുടെ ഭരണകാലത്തെക്കുറിച്ച് വ്യത്യസ്തമായ അഭിപ്രായങ്ങൾ ഉള്ളതിനാൽ ഈ സമിതിയുടെ കാലഗണനയെക്കുറിച്ച് സംശയങ്ങൾ നിലനിൽക്കുന്നു. ശ്രീലങ്കയിൽ കാർഷിക വിളവെടുപ്പ് വളരെ കുറവായിരുന്ന ഒരു വർഷത്തിന്റെ പ്രതികരണമായാണ് ബുദ്ധമതസമിതി നടത്തിയത്. ആ വർഷം പട്ടിണി മൂലം നിരവധി ബുദ്ധ സന്യാസിമാർ മരിച്ചു. പാലിയിലുള്ള ഥേരവാദപ്രമാണങ്ങൾ അക്കാലത്ത് വായ്മൊഴിയാൽ പരിപാലിച്ചിരുന്നതിനാൽ, ജീവിച്ചിരുന്ന സന്യാസിമാർ ഈ പ്രമാണങ്ങൾ എഴുതി സൂക്ഷിക്കാത്തതിലുള്ള അപകടത്തെ തിരിച്ചറിഞ്ഞു. ക്ഷാമവും യുദ്ധവും മൂലമുള്ള അപകടങ്ങൾ മനസ്സിലാക്കിയ ബുദ്ധസന്യാസിമാർ തിപിടകങ്ങളും അവയുടെ വ്യാഖ്യാനങ്ങളും എഴുതി സംരക്ഷിക്കാൻ തുടങ്ങിയതിനെക്കുറിച്ച് ദീപവംശവും മഹാവംശവും പരാമർശിക്കുന്നു.
സമിതിക്കുശേഷം, ഥേരവാദപ്രമാണങ്ങൾ അടങ്ങിയ താളിയോലഗ്രന്ഥങ്ങൾ ബർമ,തായ്‌ലാന്റ്, കംബോഡിയ, ലാവോസ് തുടങ്ങിയ രാജ്യങ്ങളിലേക്ക് കൊണ്ടുപോയി.
കാശ്മീരിൽ നടന്ന നാലാമത്തെ ബുദ്ധസമിതി
ബുദ്ധമതത്തിലെ സർവ്വസ്തിവാദ പാരമ്പര്യത്തിലെ നാലാമത്തെ ബുദ്ധസമിതി കുശാനചക്രവർത്തിയായ കനിഷ്കൻ വിളിച്ചുചേർത്തതായി കരുതപ്പെടുന്നു. (ക്രി.പി. 127-151). കാശ്മീരിലെ ശ്രീനഗറിനടുത്തുള്ള ഹർവാനിലാണ് ഈ സമിതി നടന്നതെന്നു കരുതുന്നു. ഥേരവാദസമ്പ്രദായക്കാർ കശ്മീരിലെ നാലാമത്തെ സമിതിയെ അംഗീകരിക്കുന്നില്ല. മഹായാന പാരമ്പര്യത്തിലെ വിശുദ്ധഗ്രന്ഥങ്ങളിൽ ഈ സമിതിയെക്കുറിച്ചുള്ള രേഖകൾ കാണപ്പെടുന്നു. മഹായാന പാരമ്പര്യത്തിലെ ചില പ്രമാണങ്ങൾ സർവ്വസ്തിവാദസമ്പ്രദായത്തിലെ അഭിധർമ്മഗ്രന്ഥങ്ങളുടെ പ്രതിവാദങ്ങളെ അടിസ്ഥാനമാക്കിയുള്ളതാണ്.
അവലംബം
വർഗ്ഗം:ബുദ്ധമതത്തിന്റെ ചരിത്രം വർഗ്ഗം:ശ്രീലങ്കയുടെ ചരിത്രം
ഓഡ്രി ഹെപ്ബേൺ
ഒരു ബ്രിട്ടീഷ് നടിയും മനുഷ്യസ്‌നേഹിയുമായിരുന്നു ഓഡ്രി ഹെപ്‌ബേൺ (ജനനം ഓഡ്രി കാത്‌ലീൻ റസ്റ്റൺ; 4 മെയ് 1929 - 20 ജനുവരി 1993). സിനിമാലോകത്തെയും ഫാഷൻ ലോകത്തെയും ഐക്കൺ ആയി അംഗീകരിക്കപ്പെടുകയും ഇന്റർനാഷണൽ ബെസ്റ്റ് ഡ്രസ്ഡ് ലിസ്റ്റ് ഹാൾ ഓഫ് ഫെയിമിൽ ഉൾപ്പെടുകയും ചെയ്ത അവരെ അമേരിക്കൻ ഫിലിം ഇൻസ്റ്റിറ്റ്യൂട്ട് ക്ലാസിക്കൽ ഹോളിവുഡ് സിനിമയിലെ മൂന്നാമത്തെ മികച്ച സ്ത്രീ സ്‌ക്രീൻ ഇതിഹാസമായി തിരഞ്ഞെടുത്തു.